
Sfântul ierarh Teodor Sicheotul, episcopul Anastasiopolei 
(22 aprilie) 





Cel întru sfinți părintele nostru Teodor Sicheotul, episcop de Anastasiopolis, a trăit 
în secolul al VI-lea şi încă din tinereţe a trăit în pustnicie, nevoindu-se în numele 
Domnului. S-a bucurat de un mare renume şi a fost cinstit ca un sfânt de pe când 
era încă în viață. Sfântul Teodor a trecut la Domnul în anul 613. Prăznuirea lui în 
Biserica Ortodoxă se face la data de 22 aprilie. 

Evanghelia şi Apostolul zilei 





Evanghelia 





Ev. loan 10, 9-16 

9. Eu sunt uşa: de va intra cineva prin Mine, se va mântui şi va intra şi va ieşi şi 
păşune va afla. 

10.Furul nu vine decât ca să fure şi să junghie şi să piardă. Eu am venit ca viaţă 
Să aibă şi din belşug să aibă. 

11.Eu Sunt păstorul cel bun. Păstorul cel bun îşi pune sufletul pentru oile sale. 
12.lar cel plătit şi cel care nu este păstor şi ale cărui oi nu sunt ale lui, vede 
lupul venind şi lasă oile şi fuge şi lupul le răpeşte şi le risipeşte. 

13.Dar cel plătit fuge, pentru că este plătit şi nu are grijă de oi. 

14.Eu Sunt păstorul cel bun şi cunosc pe ale Mele şi ale Mele Mă cunosc pe 
Mine. 

15.Precum Mă cunoaşte Tatăl şi Eu cunosc pe Tatăl. Şi sufletul Îmi pun pentru 
oi. 

16.Am şi alte oi, care nu sunt din Staulul acesta. Şi pe acelea trebuie să le aduc şi 
vor auzi glasul Meu şi va fi o turmă şi un păstor. 


Apostol 





12. Voiesc ca voi să ştiţi, fraţilor, că cele petrecute cu mine s-au întors mai de- 
grabă spre sporirea Evangheliei, 

13. În aşa fel că lanţurile mele, pentru Hristos, au ajuns cunoscute în tot 
pretoriul şi tuturor celorlalți; 

14, Şi cei mai mulți dintre fraţii întru Domnul, îmbărbătaţi prin lanţurile mele, 
au mai multă îndrăzneală să propovăduiască fără teamă cuvântul lui Dumnezeu. 

15. Unii, e drept, vestesc pe Hristos din pizmă şi din duh de ceartă, alţii însă din 
bunăvoință. 

16. Unii o fac din iubire, ştiind că stau aici pentru apărarea Evangheliei; 

17. Ceilalţi, însă, - din zavistie - vestesc pe Hristos, nu cu gânduri curate, ci 
socotind să-mi sporească necazul în lanţurile mele. 

18. Dar ce este? Nimic altceva decât că, în tot chipul, fie din făţărie, fie în 
adevăr, Hristos se propovăduieşte şi întru aceasta mă bucur. Și mereu mă voi bu- 
cura. 

19. Căci ştiu că aceasta îmi va fi mie spre mântuire, prin rugăciunile voastre şi 
cu ajutorul Duhului lui lisus Hristos. 

În această lună (aprilie), ziua a douăzeci şi doua - Prea cuviosul părintele 
nostru Teodor Sicheotul, episcopul Anastasiupolei (Minei) 





La Vecernie 


La Doamne strigat-am..., Stihirile, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădej- 
dile noastre, după Dumnezeu, întru tine le-am pus, Născătoare de Dumnezeu. 


Invăţător prea sfințit al Cuvântului făcându-te părinte, şi cu lumina Duhului stră- 
lucind întru buna credinţă, de trei ori fericite Teodore, ne dai daruri de tămăduiri 
nouă, celor ce venim la această sfântă pomenire a ta, şi pe tine te cinstim. 


Cu puterea lui Hristos luminându-te de razele cele cereşti, dai tămăduiri celor ce 
cer de la tine cu credinţă, şi săvârşesc pomenirea ta, cu bună cuviinţă, de Dumne- 
zeu fericite făcătorule de minuni, vrednicule de laudă, părinte Teodore. 


Prin lucrarea poruncilor lui Hristos te-ai arătat lucrător viei, purtătorule de Dumne- 
zeu; pentru aceasta primind dinarul cel de taină al Impărăției celei de sus, te rogi 
neîncetat pentru noi, care te cinstim pe tine Teodore. 

Slavă..., Și acum..., a Născătoarei 
De Dumnezeu fericită Fecioară, dăruită de Dumnezeu, părtinitoarea cea tare a pă- 
cătoşilor, sprijineala cea puternică şi tare a celor din nevoi, Născătoare de Dumne- 
zeu Fecioară scăparea tuturor credincioşilor cea lăudată. 
A Crucii, a Născătoarei 
Văzându-Te pe Cruce spânzurat pe Tine Hristoase, Fecioara cea prea curată, care 
fără sămânță Te-a născut, tânguindu-se striga: Fiule şi Dumnezeule! Ce este acea- 
stă nespusă a Ta rânduială, Cuvinte? Prin care ai mântuit pe oameni din blestem. 
Tropar, glasul al 2-lea. Cunoscut fiind din scutece sfinţit, şi arătându-te plin de da- 
ruri, ai luminat lumea cu minunile, şi mulțimile dracilor ai gonit, lucrătorule de 
sfinţenie Teodore. Pentru aceasta roagă-te Domnului pentru noi. 
La Utrenie 
Canonul 

facere a lui losif 
Cântarea a l-a 
Irmos: Celui ce a povăţuit... 
Soarele cel înţelegător pe tine înțelepte te-a arătat stea de Dumnezeu luminată spre 
întărirea Bisericii, care trimiţi totdeauna razele minunilor, şi risipeşti negura pa- 
timilor. 
Din pântecele maicii tale cuvioase, sfințindu-te Făcătorul, ca şi pe leremia odi- 
nioară, te-a făcut vas de bună trebuinţă Duhului, care goneşti duhurile cele viclene, 
părinte Teodore. 
Slavă... 
Cunoscând Hristos mai-nainte inima ta Teodore, ungându-te cu ungere proo- 


rocească, ca pe Samuil odinioară, te-a arătat prooroc, de vedeai prin Dumne- 
zeiescul Duh cele de departe, ca şi cum ar fi de faţă. 

Și acum..., a Născătoarei 


Strugurul cel nelucrat a înflorit din pântecele tău Maică Fecioară, izvorând dul- 
ceaţă de iertăciune şi de veselie tuturor, celor ce şi-au ieşit din minţi de beţia 
răutăţilor, prea curată. 


Cântarea a 3-a 

Irmos: Cel ce întăreşte tunetul... 

Cât este de minunată viaţa ta cugetătorule de Dumnezeu, cât îţi sunt de înfricoşate 
minunile, cât îţi este de înaltă unirea către Dumnezeu, şi plecarea şi suirea cea 


neabătută, cuvioase Teodore. 


Pornirea patimilor o ai oprit cu adaosul ostenelilor, şi pândirile cele viclene ale 
dracilor le-ai surpat cu puterea Preasfântului Duh, prea fericite Teodore. 


Slavă... 


Din pântece fiind dat Domnului, te-ai făcut vas de cinste şi prea curat, înțelepte, 
înălțând mireasmă de miros dumnezeiesc al Duhului, celui ce S-a sălăşluit întru 
tine. 


Și acum..., a Născătoarei 


Legile firii se înnoiesc întru tine Fecioară, că mai presus de cuvânt ai născut pe 
Stăpânul, pe care roagă-L neîncetat să mântuiască sufletele noastre. 


Irmosul: Cela ce întăreşti tunetul, şi zideşti Duhul, întăreşte-mă Doamne, ca să Te 
laud pe Tine adevărat, şi să fac voia Ta; că nu este sfânt afară de Tine, lubitorule 
de oameni. 


Sedealna, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele “Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 

Nevoindu-te bine ierarhe, ai primit puterea de la Domnul împotriva duhurilor celor 
viclene, a tămădui neputinţele, şi a vindeca tot felul de boli ale tuturor celor ce 
aleargă totdeauna cu credinţă la cinstitul tău sicriu, căruia închinându-ne pururea, 
te lăudăm Teodore. 


Slavă..., Și acum..., a Născătoarei 

Mulțimea cugetelor mele celor necurate, şi patimile gândurilor celor necuvioase, şi 
viclenirile şi pândirile lor, cine va putea să le spună deplin? Fecioară prea curată, 
Născătoare de Dumnezeu Marie, mântuieşte-mă de toate acestea, ca după cuviinţă, 
cu credinţă să te slăvesc pe tine curată. 

A Crucii, a Născătoarei 

Maica Ta ceea ce nu ştie de mire, Hristoase, dacă Te-a văzut pe tine ridicat pe Cru- 
ce, ca o Maică tânguindu-se striga: Ce minune nouă străină şi prea mărită este 
aceasta? Cum Te-a răstignit pe Cruce adunarea cea fărădelege pe Tine viaţa tutu- 
ror, Lumina mea cea prea dulce. 


Cântarea a 4-a 


Irmos: Auzit-am Dumnezeule, auzul Tău şi m-am temut, înţeles-am lucrurile Tale 
şi m-am spăimântat, Doamne, că de lauda Ta s-a umplut pământul. 


Râu arătat eşti plin de ape dumnezeieşti, şi de darurile Duhului, care adăpi toată 
Biserica, părinte Teodore. 


Cu coardele ostenelilor tale prea fericite, ai sugrumat pe vrăjmaşul, şi prin sabia 
rugăciunilor tale ai pierdut oştile cele viclene, Teodore. 


Slavă... 


Tu te-ai arătat cu adevărat păstor turmei tale, iar nu năimit, că urmând lui Hristos, 
ţi-ai jertfit sufletul; bine apărându-o, înțelepte. 


Și acum..., a Născătoarei 


Din toate neamurile tu te-ai arătat fericită, căci ai născut pe Hristos, care face 
fericiţi pe cei ce slujesc Lui, Maică Fecioară, Stăpână prea curată. 

Cântarea a 5-a 

Irmos: Răsare-mi mie, Doamne, lumina poruncilor Tale, că la Tine mânecă duhul 
meu şi Te laudă pe Tine, că Tu eşti Dumnezeul nostru şi la Tine scap, Împăratul 
păcii. 

Lumina cea mai presus de vreme te-a arătat pe tine făclie neadormită, şi sfeşnic 
nestins, celor ce erau cuprinși de întunericul patimilor şi de negura păcatelor celor 


multe, 'Teodore. 


Bine ai avut pe mucenicul Gheorghe, învăţându-te de copil mic, şi întru toate ase- 
mănându-te sârguinţei lui, şi dragostei către Domnul, cuvioase părinte. 


Slavă... 

Toate puterile îngereşti se spăimântează de darul minunilor tale, părinte Teodore, şi 
oamenii cu credinţă luând din darul tău, cu adevărat se sfinţesc la trupuri şi la su- 
flete. 

Și acum..., a Născătoarei 

Cu picăturile milei tale adapă-mi cugetul meu, cel ce se topeşte de văpaia pă- 
catului, şi aprinde-mi sfeşnicul inimii mele cel stins, ceea ce eşti uşa Luminii, Prea- 
curată. 

Cântarea a 6-a 

Irmos: Cuprinzându-mă de viforul... 

De grija celor de pe pământ te-ai lepădat, şi toată dragostea ţi-ai pornit către Stă- 
pânul, îndulcindu-te de frumuseţile Lui, şi de strălucirile care izvorăsc de acolo, 


părinte. 


Trudindu-te de frig, ai topit gerul păcatului, când stai în mijlocul închisorii şi pri- 
mind lovirile vântului, sufereai, încălzindu-te cu darul cel dumnezeiesc părinte. 


Slavă... 

Ca finicul ai înflorit în livada curților Ziditorului tău, adăpându-te cu picăturile la- 
crimilor tale, părinte, şi ai adus roduri dumnezeieşti cu multă roadă, a bunătăţilor 
tale 'Teodore. 


Și acum..., a Născătoarei 


Intreitele valuri ale patimilor mă tulbură, adâncimea deznădăjduirii îmi înfiorează 
inima. Fecioară ceea ce ai născut pe ocârmuitorul şi Mântuitorul Hristos, izbăveşte- 
mă rogu-mă, şi mă mântuieşte. 


Irmosul: Viforul gândurilor apucându-mă, întru adâncul greşelilor celor nemăsu- 
rate mă trage. Ci Tu, Ocârmuitorule bune, mai-nainte apucând cârmuieşte-mă ca pe 
proorocul, şi mă mântuieşte. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 


Ca pe unul ce prin faptele cele bune te-ai suit ca pe o căruţă de foc, purtătorule de 
Dumnezeu, ai alergat către lăcaşurile cele cereşti, şi ca un înger vieţuind, împreună 
cu oamenii ca un om, dănţuieşti împreună cu îngerii. Pentru aceasta te-ai şi arătat 
lăcaş dumnezeiesc al minunilor, prea cuvioase Teodore. 


Sinaxar 


In această lună, în ziua a douăzeci şi doua, pomenirea prea cuviosului părintelui 
nostru Teodor Sicheotul, episcopul Anastasiupolei. 


Stih: Şi lui Teodor şi trupului lui Teodor celui adormit, 
Darul facerii de minuni de la Dumnezeu s-a dăruit. 

În a douăzeci şi doua zi pe Sicheotul, 

L-a ascuns mormântul. 


Acesta a fost din ţara Galaţilor, din satul ce se cheamă Sicheot, născut fiind în vre- 
mile lui Iustinian cel bătrân, care se vedea a nu fi de naștere lăudat, fiindu-i 
naşterea pe ascuns. 

De vreme ce spun că maica sa Maria, strălucind în frumuseţe şi bunătăţi, trase la 
dânsa pe oarecare din curierii împărăteşti, anume Cosma, din care fu născut prea 
cuviosul, ci dară fără cuviinţă ar fi fost a ascunde cele ce se întâmplase după 
naşterea lui sau cele mai-nainte de naştere; că îndată într-acea noapte ce s-a 
necinstit maica sa cu acel bărbat, 1 s-a arătat în vis, că s-a pogorât un luceafăr, şi a 
intrat în pântecele ei, care arăta strălucirea ce era să aibă mai pe urmă pruncul. 
Deci a făcut sfântul ca această strălucire nu numai să o socotească cei mulți cu 


RSA 


gânduri nedumirite, ci să o creadă cu adevărat şi fără îndoială. 


Dându-se pe sine dintru întâia vârstă spre dragostea lui Dumnezeu şi a Sfântului 
mucenic Gheorghe, atâta cât i se părea că este tot cu dânsul de-l învaţă şi-l face a se 
spori spre cele mai bune pofte şi cu totul a-l iubi cu o dumnezeiască şi minunată 
dragoste. Deci făcând aceasta aşa, Sfântul Teodor, şi sporind înainte, despre partea 
suişurilor 1 se arăta pururea sfântul, şi fu numărat sfântul acesta întâi în ceata călu- 
gărilor. 


De aceea întrecând pe cei ce umblau în săvârşită buna faptă, şi îmbogăţindu-se cu 
lucrarea minunilor, întru arătarea celei deplin bunătăţii sale, şi către Dumnezeu 
apropiere, se sui la cea mare a arhieriei înălțime, şi luă grija Bisericii Anastasiu- 
polei; unde învățând pe mulţi cunoştinţa lui Dumnezeu, şi dojenindu-i şi arătându- 
le cele ce trebuiesc a face, şi tămăduind pretutindenea creștinătatea cu cele mari 
prea mărite faceri de minuni, înfricoşând pe toţi, şi arătându-se minunat, şi la 
împărați şi la arhierei. 


Și proorocind multora cele ce erau să fie, îşi primi sfârşitul vieţii, primind cu o 
zâmbire de râs cuvios, şi cu cinste pe îngerii ce-i stau înainte, şi spun că cu puţin 
mai-naintea morţii, i s-a arătat măritul marele mucenic Gheorghe în vis şi i-a dat un 
toiag ca să-i urmeze. Apoi i s-a arătat a doua oară călare pe un cal trăgând 
împreună cu sine şi alt cal, pe care zicea să încalece prea cuviosul, arătându-i cu 
aceste vedenii calea ce avea să facă acolo. 


Şi se face soborul lui în casa mucenicească a Sfântului marelui mucenic Gheorghe, 
care este la locul ce se numeşte Deuteron. 


Tot în această zi, pomenirea Sfântului mucenic Nearh, care prin foc s-a săvârşit 


Stih: Mântuitorule, de dumnezeiasca dragoste cea fierbinte spre tine, 
Nearh a zis: Nici focul nu mă va despărţi pe mine. 

Tot în această zi, pomenirea cunoştinţei sale către Hristos, a Sfântului apostol 
Natanail care este Simon Zilotul. 


Stih: Pe marele Nazarinean, Natanaile cunoscând, 
De a zice că Nazaretul este netrebnic eşti tăcând. 


Acesta a fost din Cana, cetatea Galileei, unde Hristos Dumnezeul nostru fiind che- 
mat la nuntă cu prea curata sa Maică, făcu întâia minune, prefăcând apa în vin; 
aştepta şi acesta venirea lui Hristos ca un legiuitor ce era. 


Pe care aflându-l Filip cel din Betsaida, şi cunoscând că aştepta venirea lui Hri- 
stos, îi zise cu multă bucurie: Aflat-am pe lisus fiul lui Iosif cel din Nazaret, de 
care a scris Moise în lege şi prooroci. 


De aceea mergând Natanail şi văzând pe Hristos, crezu într-însul, şi urmă după 
dânsul. 


Deci după patimă şi după înviere propovăduindu-l Dumnezeu adevărat, a luat sfâr- 
şitul. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 

Irmos: Cel ce a izbăvit pe tineri din cuptor, făcându-se om, pătimeşte ca un muri- 
tor şi prin patimă pe cel muritor îl îmbracă în podoaba nestricăciunii, Cel ce Unul 
este binecuvântat Dumnezeul părinţilor şi prea slăvit. 

Ca un nemincinos ierarh, ai adus jertfă fără de sânge întru Duhul, şi prin omorârea 
patimilor, jertfă bine mirositoare te-ai adus pe sine-ți Stăpânului întru credinţă, 
prea fericite. 

Focul poftelor l-ai stins cu sudorile înfrânării, şi pământul cel uscat cu mulțimile 
ploilor l-ai odrăslit; ca şi Ilie deschizând cerurile cele încuiate, prin rugăciunile ta- 


le făcătorule de minuni, 'Teodore. 


Slavă... 

Lucrând minuni alese, ai gonit boli de la oameni, dăruind lumină orbilor, şi olo- 
gilor întregime, căci ştie Dumnezeu a slăvi, după vrednicie, pe cei ce-L slăvesc pe 
Dânsul, 'Teodore. 


Și acum..., a Născătoarei 

Pe tine frumuseţea lui Iacov te-a ales Domnul, şi întru tine S-a sălăşluit, şi pe tine 
te-a păzit şi după naştere Fecioară, precum ai fost şi mai-naintea naşterii, Fecioară 
Născătoare de Dumnezeu, prea curată. 

Cântarea a 8-a 

Irmos: Pământul şi toate cele... 

Pe piatra răbdării întărindu-ţi temeiurile sufletului, nu te-ai clătinat de năpădirile 
cele potrivnice, nu te-ai mişcat de supărări, o părinte! Ci te-ai suit către înălțimea 
cea dumnezeiască, rugându-te pentru cei ce cu credinţă te cinstesc pe tine. 

Râu de vindecări 1ese din sicriul tău, făcătorule de minuni, şi spală spurcăciunile 
patimilor şi curăță putrejunile răutăţilor, şi adapă inimile tuturor credincioşilor, 
celor ce te cinstesc pe tine cu credinţă, Teodore. 

Binecuvântăm pe Tatăl, şi pe Fiul şi pe Sfântul Duh, Domnul. 

Locuind pe pământ ca un pământean, te-ai arătat mai presus decât cei de pe pă- 
mânt, căci vieţuirea ta şi în viaţă trăind o aveai în Cer, către care te-ai şi mutat, ca 
să vezi curat pe Domnul, cu care împreună te şi bucuri, cugetătorule de Dumne- 
zeu, Leodore. 

Și acum..., a Născătoarei 

Sfințitele glasuri ale cinstiţilor prooroci te propovăduiau pe tine, prin semne, uşă şi 
munte şi cort, şi nor sfânt al luminii din care a răsărit Soarele Hristos, Dătătorul de 
lumină celor ce şed întru întuneric şi în umbră, Fecioară. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălțându-L pe Dânsul întru toţi vecii. 

Pământul, şi toate cele ce sunt pe dânsul, mările şi toate izvoarele, cerurile ceru- 
rilor, lumina şi întunericul, gerul şi zăduful, fiii oamenilor, şi preoţi binecuvântaţi 
pe Domnul, şi-L prea înălţaţi pe el în veci. 

Cântarea a 9-a 


Irmos: Pentru că mi-a făcut... 


Sosit-a praznicul tău ca zorile şi ca o zi luminoasă luminând inimile noastre, celor 
ce cu credinţă lăudăm cinstitele tale osteneli, prea înțelepte Teodore. 


Făcându-te împreună cetăţean cu îngerii, cu apostolii, cu mucenici, şi cu Cuvioşii, 
cu drepții, şi cu ierarhii, pururea te rogi în Cer lui Hristos pentru noi, părinte. 


Slavă... 


Sicriul sfintelor tale moaşte părinte înțelepte, ca altă scăldătoare de Siloam s-a 
cunoscut credincioşilor, la care cei ce ne apropiem, ne sfinţim sufletele. 


Și acum..., a Născătoarei 
Infricoşată îţi este naşterea, Maica lui Dumnezeu, Născătoare de Dumnezeu; pentru 
aceea te fericim pururea, şi te slăvim cu credinţă neamurile neamurilor în veci, 


Amin. 


Irmosul: Pentru că mi-a făcut mie măriri Cel puternic, şi sfânt numele Lui; și mila 
Lui este din neam în neam spre cei ce se tem de Dânsul. 


Luminânda şi Stihoavna praznicului. 


Şi cealaltă slujbă a Utreniei după rânduială şi Otpustul. 

Canon de rugăciune către Sfântul ierarh Teodor Sicheotul, episcopul 
Anastasiopolei 





Troparul Sfântului ierarh Teodor Sicheotul, episcopul Anastasiopolei, glasul al 2- 
lea: Cunoscut fiind din scutece sfințit şi arătându-te plin de haruri, ai luminat 
lumea cu minunile şi mulțimile demonilor ai alungat, lucrătorule de sfinţenie, pă- 
rinte ierarhe Teodor. Pentru aceasta roagă-te Domnului pentru noi. 


Cântarea 1 


Irmos: Să cântăm Domnului, cel ce a povăţuit pe poporul Său prin Marea Roşie, 
cântare de biruinţă, că S-a prea slăvit. 


Stih: Sfinte părinte Teodor, roagă-te lui Dumnezeu pentru noi. 
Soarele cel înţelegător pe tine, înțelepte, te-a arătat stea de Dumnezeu luminată 
spre întărirea Bisericii, care trimiţi totdeauna razele minunilor şi risipeşti negura 


patimilor. 


Stih: Sfinte părinte Teodor, roagă-te lui Dumnezeu pentru noi. 

Din pântecele maicii tale, cuvioase, sfințindu-te Făcătorul, ca şi pe proorocul 
Ieremia odinioară, te-a făcut vas de bună trebuință Duhului, care goneşti duhurile 
cele viclene, Sfinte părinte Teodor. 

Slavă Tatălui şi Fiului şi Sfântului Duh. 

Cunoscând Hristos mai înainte inima ta, părinte Teodor, ungându-te cu ungere 
proorocească, ca pe Samuil odinioară, te-a arătat prooroc, de vedeai prin Dumne- 
zeiescul Duh cele de departe, ca şi cum ar fi de faţă. 

Şi acum şi pururea şi în vecii vecilor. Amin (a Născătoarei). 

Strugurele cel nelucrat a înflorit în pântecele tău Maică Fecioară, izvorând dulceaţă 
de iertare şi de veselie tuturor, celor ce ţi-au pierdut firea de ameţeala suferințelor, 
prea curată. 

Cântarea a 3-a 

Irmos: Cel ce întăreşti tunetul... 

Stih: Sfinte părinte Teodor, roagă-te lui Dumnezeu pentru noi. 

Cât este de minunată viaţa ta, cugetătorule de Dumnezeu, cât de înfricoşătoare 
minunile, cât îţi este de înaltă unirea către Dumnezeu şi înclinarea şi suirea cea 
neabătută, cuvioase Teodor. 


Stih: Sfinte părinte Teodor, roagă-te lui Dumnezeu pentru noi. 


Pornirea patimilor ai oprit-o cu creşterea ostenelilor şi cursele cele viclene ale 
demonilor le-ai surpat cu puterea Preasfântului Duh, prea fericite Teodor. 


Slavă Tatălui şi Fiului şi Sfântului Duh. 
Din pântece fiind dat Domnului, te-ai făcut vas de cinste şi prea curat, înțelepte, 
înălțând mireasmă de miros Dumnezeiesc al Duhului, celui ce S-a sălăşluit întru 


tine. 


Şi acum şi pururea şi în vecii vecilor. Amin (a Născătoarei). 

Legile firii se înnoiesc întru tine, Fecioară, că mai presus de fire şi de cuvânt ai 
născut pe Stăpânul, pe care roagă-L neîncetat să mântuiascăsufletele noastre. 


Irmosul: Cel ce întăreşti tunetul şi zideşti Duhul, întăreşte-mă Doamne ca să Te 
laud pe Tine curat şi să fac voia Ta. Că nu este sfânt ca Tine, Dumnezeul nostru. 


Cântarea a 4-a 


Irmos: Auzit-am Dumnezeule, auzul Tău şi m-am temut, înţeles-am lucrurile Tale 
şi m-am spăimântat, Doamne, că de lauda Ta s-a umplut pământul. 


Stih: Sfinte părinte Teodor, roagă-te lui Dumnezeu pentru noi. 


Râu arătat eşti plin de ape dumnezeieşti şi de harurile Duhului adăpând toată 
Biserica, părinte Teodor. 


Stih: Sfinte părinte Teodor, roagă-te lui Dumnezeu pentru noi. 


Cu coardele ostenelilor tale, prea fericite, ai sugrumat pe vrăjmaşul şi prin sabia 
rugăciunilor tale ai nimicit oştile cele viclene, părinte Teodor. 


Slavă Tatălui şi Fiului şi Sfântului Duh. 


Tu te-ai arătat cu adevărat păstor turmei tale, iar nu năimit, că urmând lui Hristos, 
ţi-ai jertfit sufletul, bine apărând-o, prea înțelepte. 


Şi acum şi pururea şi în vecii vecilor. Amin (a Născătoarei). 


Din toate neamurile tu te-ai arătat fericită, căci ai născut pe Hristos, care face 
fericiţi pe cei ce slujesc Lui, Maică Fecioară, Stăpână prea curată. 


Cântarea a 5-a 

Irmos: Răsare-mi mie, Doamne, lumina poruncilor Tale, că la Tine mânecă duhul 
meu şi Te laudă pe Tine, că Tu eşti Dumnezeul nostru şi la Tine scap, Impăratul 
păcii. 


Stih: Sfinte părinte Teodor, roagă-te lui Dumnezeu pentru noi. 

Lumina cea mai presus de vreme te-a arătat pe tine făclie neadormită şi sfeşnic 
nestins, celor ce erau cuprinşi de întunericul patimilor şi de negura păcatelor celor 
multe, părinte Teodor. 


Stih: Sfinte părinte Teodor, roagă-te lui Dumnezeu pentru noi. 


Ai avut pe mucenicul Gheorghe bine învăţându-te de copil mic şi întru toate te-ai 
asemănat sârguielii lui şi dragostei către Domnul, cuvioase părinte. 


Slavă Tatălui şi Fiului şi Sfântului Duh. 


Îngerii şi toate Puterile se uimesc de darul minunilor tale, părinte Teodor şi 
oamenii cu credinţă luând din darul tău, cu adevărat se sfinţesc la trup şi la suflet. 


Şi acum şi pururea şi în vecii vecilor. Amin (a Născătoarei). 


Cu picăturile milei tale adapă-mi cugetul meu, care se topeşte de văpaia păcatului 
şi aprinde-mi sfeşnicul inimii mele cel stins, ceea ce eşti uşa Luminii, Preacurată. 


Cântarea a 6-a 

Irmos: Viforul gândurilor... 

Stih: Sfinte părinte Teodor, roagă-te lui Dumnezeu pentru noi. 

De grija celor de pe pământ te-ai lepădat şi toată dragostea ţi-ai pornit către 
Stăpânul, îndulcindu-te de frumuseţile Lui şi de strălucirile care izvorăsc de acolo, 
părinte. 

Stih: Sfinte părinte Teodor, roagă-te lui Dumnezeu pentru noi. 

Trudindu-te de frig, ai topit gerul păcatului, când şedeai în mijlocul închisorii şi 
sufereai lovirile vântului, ca şi neavând carne, încălzindu-te cu harul cel dumne- 
zeiesc, părinte. 

Slavă Tatălui şi Fiului şi Sfântului Duh. 

Ca finicul ai înflorit în livada curților Ziditorului tău, adăpându-te cu picăturile 


lacrimilor tale şi ai adus roade dumnezeieşti îmbelşugate, ale virtuţilor tale, Sfinte 
părinte Teodor. 

Şi acum şi pururea şi în vecii vecilor. Amin (a Născătoarei). 


Furtuna patimilor mă tulbură, adâncul deznădăjduirii îmi înviforează inima. Fe- 
cioară, care ai născut pe Ocârmuitorul şi Mântuitorul Hristos, te rog izbăveşte-mă 
şi mă miluiește. 


Irmosul: Viforul gândurilor apucându-mă, întru adâncul greşelilor celor nemă- 
surate mă trage. Dar Tu, Ocârmuitorule Bunule, mai înainte apucând scoate-mă ca 
pe proorocul şi mă mântuieşte. 


Condac, glasul al 3-lea: 


Podobie: Fecioara astăzi, pe Cel mai presus de ființă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de veci. 


Ca pe unul ce prin faptele cele bune te-ai suit ca într-un car de foc, purtătorule de 
Dumnezeu, ai alergat către Locaşurile cele cereşti şi ca un înger vieţuind, împreună 
cu oamenii, ca un om, dănţuieşti împreună cu îngerii. Pentru aceasta te-ai şi arătat 
vas dumnezeiesc al minunilor, prea cuvioase părinte Teodor. 


Cântarea a 7-a 

Irmos: Cel ce a izbăvit pe tineri din cuptor, făcându-se om, pătimeşte ca un 
muritor şi prin patimă pe cel muritor îl îmbracă în podoaba nestricăciunii, Cel ce 
Unul este binecuvântat Dumnezeul părinţilor şi prea slăvit. 

Stih: Sfinte părinte Teodor, roagă-te lui Dumnezeu pentru noi. 

Ca un nemincinos ierarh, ai adus jertfă fără de sânge întru Duhul şi prin omorârea 
patimilor, jertfă bine mirositoare te-ai adus pe tine Stăpânului întru credinţă, prea 
fericite. 

Stih: Sfinte părinte Teodor, roagă-te lui Dumnezeu pentru noi. 

Focul poftelor l-ai stins cu sudorile înfrânării şi pământul cei uscat cu mulțimile 
ploilor l-ai odrăslit ca şi proorocul Ilie deschizând cerurile cele încuiate, prin 


rugăciunile tale, făcătorule de minuni, Sfinte Teodor. 


Slavă Tatălui şi Fiului şi Sfântului Duh. 

Lucrând minuni alese, ai gonit bolile de la oameni, dăruind lumină orbilor şi 
ologilor întregire, căci ştie Dumnezeu a slăvi, după vrednicie, pe cei ce-L slăvesc 
pe Dânsul, părinte Teodor. 


Şi acum şi pururea şi în vecii vecilor. Amin (a Născătoarei). 

Pe tine frumuseţea lui Iacov te-a ales Domnul şi întru tine S-a Sălăşluit şi pe tine 
te-a păzit şi după naştere Fecioară, precum ai fost şi mai înainte de naştere 
Fecioară, Născătoare de Dumnezeu, prea curată. 

Cântarea a 8-a 

Irmos: Pământul şi toate cele... 

Stih: Sfinte părinte Teodor, roagă-te lui Dumnezeu pentru noi. 

Pe piatra răbdării întărindu-ţi temeiurile sufletului, nu te-ai clintit de năpădirile 
celor potrivnici, nu te-ai clintit de supărările de la vrăjmaşi, o, părinte! Ci, te-ai suit 
către înălțimea cea dumnezeiască, rugându-te pentru cei ce cu credinţă te cinstesc 
pe tine. 

Stih: Sfinte părinte Teodor, roagă-te lui Dumnezeu pentru noi. 

Râu de vindecări iese din racla ta, făcătorule de minuni şi spală întinăciunile pati- 
milor şi curăţă putreziciunile răutăților şi adapă inimile tuturor credincioşilor, celor 
ce te cinstesc pe tine cu credinţă, părinte Teodor. 

Binecuvântăm pe Tatăl şi pe Fiul şi pe Sfântul Duh, Domnul. 

Locuind pe pământ ca un pământean, te-ai arătat mai presus decât cei de pe pă- 
mânt, căci vieţuirea ta şi în viaţă trăind o aveai în cer, către care te-ai şi mutat, ca 
să vezi curat pe Domnul, cu care împreună te şi bucuri, cugetătorule de Dumnezeu, 
Sfinte ierarhe Teodor. 

Şi acum şi pururea şi în vecii vecilor. Amin (a Născătoarei). 

Sfinţitele glasuri ale cinstiţilor prooroci te propovăduiau pe tine, prin semne, uşă şi 


munte şi cort şi nor sfânt al Luminii, din care a răsărit Soarele Hristos, Dătătorul de 
lumină, celor ce şed întru întuneric şi în umbră, Fecioară. 

Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pământul şi toate cele ce sunt pe el, mările şi toate izvoarele, cerurile cerurilor, 
lumina şi întunericul, gerul şi arşiţa, fiii oamenilor şi preoții binecuvântaţi pe 
Domnul şi-L prea înălțaţi pe EI în veci. 

Cântarea a 9-a 

Irmos: Pentru că mi-a făcut... 


Stih: Sfinte părinte Teodor, roagă-te lui Dumnezeu pentru noi. 


Sosit-a praznicul tău ca zorile şi ca o zi luminoasă luminând inimile noastre, celor 
ce cu credinţă lăudăm cinstitele tale osteneli, prea înțelepte părinte Teodor. 


Stih: Sfinte părinte Teodor, roagă-te lui Dumnezeu pentru noi. 


Făcându-te împreună cetăţean cu îngerii, cu apostolii, cu mucenicii şi cu Cuvioşii, 
cu drepţii şi cu ierarhii, pururea te rogi în cer lui Hristos pentru noi, părinte. 


Slavă Tatălui şi Fiului şi Sfântului Duh. 


Racla sfintelor tale moaşte, părinte înțelepte, ca o altă scăldătoare Siloam s-a făcut 
cunoscută credincioşilor, de care cei ce ne apropiem ne sfinţim sufletele. 


Şi acum şi pururea şi în vecii vecilor. Amin (a Născătoarei). 


Infricoşătoare îți este naşterea, Maică a lui Dumnezeu. Pentru aceea te fericim 
pururea şi te mărim cu credință neamurile neamurilor în veci. Amin. 


Irmosul: Pentru că mi-a făcut mie mărire cel Puternic şi Sfânt este Numele Lui. Şi 
mila Lui este din neam în neam spre cei ce se tem de El. 


Sedealna, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele “Tău, îndurările Tale dăruieşte-i, Hristoase Dumnezeule. Veseleşte 

cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Nevoindu-te bine, ierarhe, ai primit de la Domnul, împotriva duhurilor celor 
viclene, puterea de a tămădui neputinţele şi a vindeca tot felul de boli ale tuturor 
celor ce aleargă totdeauna cu credinţă la cinstita ta raclă, la care închinându-ne 
pururea, te lăudăm, Sfinte părinte Teodor. 


Sedealna Preasfintei Născătoare de Dumnezeu, glasul al 4-lea. Podobie: Cel ce 
Te-ai înălţat pe Cruce de bunăvoie, poporului Tău celui nou, numit cu numele Tău, 
îndurările Tale dăruieşte-i, Hristoase Dumnezeule. Veseleşte cu puterea Ta pe 
binecredincioşii creştini, dăruindu-le lor biruinţă asupra celui potrivnic, având 
ajutorul Tău armă de pace, nebiruită biruinţă. 


Mulțimea cugetărilor mele celor necurate şi patimile gândurilor celor necuvioase şi 
viclenirile şi pândirile lor cine va putea să le spună pe deplin? Fecioară prea curată, 
Născătoare de Dumnezeu Marie, miluieşte-mă de toate acestea, ca după cuviinţă, 
cu credinţă să te măresc pe tine, curată. 


Sedealna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Maica Ta cea care nu ştie de mire, Hristoase, dacă Te-a văzut pe Tine spânzurat pe 
Cruce, ca o Maică tânguindu-se striga: ce minune nouă, străină şi prea mărită este 
aceasta? Cum Te-a Răstignit pe Cruce adunarea cea fărădelege, pe Tine, Viaţa tu- 
turor, Lumina mea cea prea dulce? 

Condacul Sfântului ierarh Teodor Sicheotul, episcopul Anastasiopolei: Ca pe unul 
ce prin faptele cele bune te-ai suit ca într-un car de foc, purtătorule de Dumnezeu, 
ai alergat către locaşurile cele cereşti şi ca un înger vieţuind, împreună cu oamenii, 
ca un om, dănţuieşti împreună cu îngerii. Pentru aceasta te-ai şi arătat vas dumne- 
zeiesc al minunilor, prea cuvioase părinte Teodor. 


Troparul Sfântului ierarh Teodor Sicheotul, episcopul Anastasiopolei: Cunoscut 
fiind din scutece sfințit şi arătându-te plin de haruri, ai luminat lumea cu minunile 
şi mulțimile demonilor ai alungat, lucrătorule de sfinţenie, părinte ierarhe Teodor. 
Pentru aceasta roagă-te Domnului pentru noi. 

Vieţile Sfinţilor - Viaţa cuviosului Teodor Sicheotul, episcopul Anastasiopolei 





În pământul Galatiei, este un sat ce se numeşte Sicheia, sub stăpânirea cetăţii lui 
Anastasie, care era mai întâi sub stăpânirea Ancirei, ce este departe de 
Anastasiopolia ca la douăsprezece stadii. De acolo era patria cuviosului Teodor 
Sicheotul, care s-a zămislit cu minune în pântecele maicei sale, ce se numea Maria, 
din bărbat cinstit cu numele Cozma, slujbaş împărătesc, pe vremea împăratului 
Iustinian cel mare. Căci, atunci când a zămislit maica sa Maria, în noaptea aceea 
adormind, a avut o vedenie minunată: O stea mare şi luminoasă a căzut din cer, 
pogorându-se pe pântecele ei. Şi deşteptându-se Maria, a spus aceasta maicii sale 
Elpidia şi surorii sale Despina, care vieţuiau lângă dânsa. 

După aceea s-a dus la un oarecare părinte înaintevăzător, care în sihăstrie petrecea 
în linişte ca la şase stadii de la satul acela. Şi acea vedenie înfricoşătoare pentru 
zămislirea ei, i-a spus-o lui. lar stareţul acela, învăţând-o cu duhovniceşti sfătuiri 
despre viaţa cea plăcută lui Dumnezeu, i-a zis: "Pruncul cel ce s-a zămislit în tine, 
va fi cu adevărat om mare, nu numai înaintea oamenilor, ci şi înaintea lui 
Dumnezeu; pentru că steaua aceea luminoasă însemnează Slava împărătească, 
precum socotesc cei înţelepţi tâlcuitori de vise. Însă de tine nu se va spune aşa, 
adică nu împărătească putere pe pământ şi Steaua cea văzută de tine mai înainte, 
vesteşte slava de fapte bune şi de darurile lui Dumnezeu ce se va turna în cel 
zămislit de tine, pentru că voieşte ca pe robii Săi, mai înainte de naşterea lor să-i 
sfințească în pântecele cel de maică”. Aceasta mai înainte proorocind-o Mariei, 
văzătorul stareţ şi din destul învăţând-o, a eliberat-o cu pace. Deci, s-a înştiinţat 
despre aceasta şi lui Teodosie, episcopul cetăţii lui Anastasie şi acela asemenea 
gândea la vedenia aceea, căci pruncul ce se va naşte, va fi lumină lumii. lar Maria 
întorcându-se de la stareţ, petrecea după sfatul lui cu plăcere de Dumnezeu în 
întreagă înţelepciune, fără bărbat, împreună cu mama şi cu sora sa. 


Când s-a împlinit vremea naşterii, a născut Maria pe acest rob al lui Dumnezeu şi 
botezându-l după obiceiul creştinesc, l-a numit |EGĂGE, care se tâlcuieşte OUĂ 

arătând cu numele mai înainte, că pruncul acela are să fie pentru 
lume mare dăruire de la Dumnezeu. Făcându-se pruncul de şase ani, dorea maica 
sa să-l înscrie mai înainte în rânduiala ostăşească; deci îi gătea lui brâu de aur şi 
haine de mult preţ, şi alte lucruri de trebuinţă la rânduiala ostăşească. Apoi dorea 
să meargă la Constantinopol, la împărat, ca acolo să facă ostaş pe fiul său. Dar i s- 
a arătat ei în vis zicându-i: 









Deşteptându-se din somn Maria, a început a plânge şi a zice: "S-a apropiat moartea 
copilului meu", căci i se părea că va muri degrabă. Dar pruncul creştea cu anii şi cu 
înţelegerea, iar când era de opt ani l-a dat maica-sa la învăţătura cărţii. Cu darul lui 
Dumnezeu învăţa mai bine decât toţi copiii şi era mai iubit decât toți pentru 
obiceiurile sale cele bune; pentru că în copilăreştile jocuri, avea bărbătească 
înţelegere, păzindu-se de tot cuvântul de jurământ sau de hulă şi chiar şi pe ceilalți 
copii îi oprea de la acelea, împăcând toate certurile şi bătăile dintre copii. 


Era în casa acelor femei, un bărbat bătrân, cu numele Ştefan, temător de Dumnezeu 
şi drepteredincios, pe care ca pe un părinte îl cinsteau pentru viaţa cea îmbunătățită 
a lui. Pe acesta văzându-l copilul Teodor, în Sfântul Post cel de 40 de zile, postind 
până seara şi o mică fărâmitură de pâine cu apă gustând seara, s-a aprins cu 

dragostea cea dumnezeiască şi a început a urma postirii lui, până seara înfrânându- 
se. lar când se întorcea de la şcoală la vremea prânzului, îl silea maica-sa să 
mănânce cu dânşii, dar el nu voia. După aceea, ca să nu fie silit la mâncare, a 
început a nu se mai întoarce la vremea mesei acasă, ci toată ziua şedea la şcoală 
până seara. lar seara mergea mai întâi la biserică împreună cu Ştefan la obişnuita 
cântare şi se împărtăşea cu Preacuratul Trup şi Sânge al lui Hristos Dumnezeul 
nostru, apoi mergea acasă târziu şi primind o mică bucată de pâine cu apă, se 
întărea. 


Dar maică-sa şi ceilalți casnici îl sileau ca să mănânce fiertură şi celelalte mâncări, 
iar el nicidecum nu voia. Şi a rugat maica-sa pe dascăl, ca la vremea prânzului să 
slobozească pe copil de la şcoală acasă şi să-l silească să mănânce cu dânşii, căci 
din cauza nemâncării era foarte uscat cu trupul. lar el nu mergea acasă, ci se suia 
în muntele ce era acolo, unde era biserica Sfântului marelui mucenic Gheorghe. 
Acolo, Sfântul mare mucenic, la vederea ochilor arătându-i-se în chip de tânăr 
preafrumos, îl ducea înăuntru bisericii; şi se îndeletnicea în biserică Teodor cu 
citirea cărţilor sfinte, până ce trecea vremea prânzului. Şi iarăşi mergea de la 
biserică la şcoală, iar seara, întrebându-l maica-sa pentru ce n-a venit să 
prânzească, răspundea: "Nu învăţasem stihurile şi pentru aceea m-a oprit". Şi iarăşi 
ruga maica-sa pe dascăl, ca să lase pe Teodor să prânzească la vremea cea 
cuviincioasă. lar dascălul, cu jurământ adeverea că după cererea ei cea dintâi, în 
toate zilele îl lăsase cu ceilalţi copii pe Teodor de la şcoală, la vremea prânzului. 


Înştiinţându-se maica-sa, cum că Teodor la prânz se suie în munte la biserică, a 
trimis o slugă să-l aducă cu forța de acolo şi cu multe certări îl îngrozea să vină să 
prânzească, iar el, neascultînd-o, îşi păzea obişnuita înfrânare. Şi fund el de zece 
ani, a năvălit o boală peste satul acela şi mulţi boleau foarte, iar unii şi mureau. 
Atunci S-a vătămat de acea boală şi fericitul copil Teodor, fiind aproape de 
moarte, deznădăjduit de ai săi. Deci luându-l aproape mort l-au dus la biserica 
Sfântului loan Botezătorul şi l-au pus în faţa Altarului, ce era aproape, unde în 
vârful bisericii sub cruce era închipuirea feţei Mântuitorului. Dintr-aceea au 
picat două picături de rouă asupra copilului cel bolnav şi îndată s-a sculat 
Sănătos şi s-a dus acasă, mulțumind lui Dumnezeu. Dormind nopțile între 
casnicii săi, când toţi erau cuprinşi de un somn greu, venea la el Sfântul mare 
mucenic Gheorghe şi-l deştepta, zicându-i: 






Iar copilul îndată cu sârguinţă şi cu bucurie se 
scula. 

Deci, la început i se arăta Sfântul Gheorghe, în chipul lui Ştefan, cel din casa lor. 
După aceea în alt chip i se arăta lui, deşteptându-l în fiecare noapte şi ducându-l la 
biserică. lar diavolii, vrând pe cale să îngrozească pe copil, se prefăceau în lupi şi 
în diferite fiare şi se repezeau asupra lui. Dar Sfântul Mucenic, mergând înaintea 
lui şi purtând sulița în mâini, izgonea acele înfricoşate năluciri şi lui Teodor îi 
poruncea să nu se teamă. Astfel, făcându-se acestea în toate nopțile, maica-sa şi 
celelalte femei deşteptându-se din somn şi pe Teodor neaflându-l în pat, s-au mirat 
şi au aflat că mergea noaptea la biserică. Dar se minunau, cum de cu seară 
culcându-se să doarmă în mijlocul lor, se scoală nesimţit de nimeni. Deci, se temea 
maica sa ca nu cumva să-l mănânce fiarele pe copil, căci în acea vreme se auzise, 
că un lup răpeşte nu numai dobitoacele, ci şi pe copiii cei mici. Pentru aceea cu 
certuri îl îngrozea, să nu iasă din casă la biserică, mai înainte de răsăritul soarelui, 
de vreme ce locul acela era pustiu. Însă fericitul copil nicidecum nu asculta pe 
maica sa, ci la obişnuita vreme a nopţii deşteptându-se de Sfântul Gheorghe, pleca 
la biserica lui, neştiut de nimeni. 


Odată, deşteptându-se din somn maica sa şi femeile cele cu dânsa, când se lumina 
de ziuă şi pe copilul Teodor neaflându-l în pat, s-a umplut de mânie; şi alergând la 
biserică, l-a luat de acolo şi apucându-l maica lui de păr, îl trăgea spre casă, 
bătându-l foarte rău apoi nu l-a scos toată ziua din casă, iar spre noapte l-a legat de 
pat, ca să nu iasă nicăieri. Și în acea noapte S- 





d arătat în vis maicii lui Teodor şi femeilor celor cu dânsa, având sabia încinsă 
la coapsă, pe care scoțând-o, le îngrozea cu mânie, zicându-le: 





lar femeile deşteptându-se cu spaimă mare din somn, spuneau acea 
înfricoşată arătare şi îngrozire a mucenicului una alteia, căci toate una şi aceeaşi 
vedenie văzuseră. Şi îndată dezlegând pe sfântul copil, îl dezmierdau prin cuvinte 
mângâietoare, să nu se mânie pe dânsele că l-au bătut. Şi îl întrebau, cum mai 
înainte de a se lumina de ziuă merge la biserică, ieşind din casă şi nu se teme de 
fiare. lar el le spunea, cum că în toate nopţile venea la el un tânăr luminos şi îl 
deştepta şi îl ducea la biserică, apărându-l de năluciri pe cale. 


Deci, au cunoscut femeile, că Sfântul mucenic Gheorghe, pe care îl văzuseră în 
vedenie, i se arată lui şi îl apără. Din acea vreme, întru nimic nu mai oprea pe 
Teodor, ci l-a lăsat spre purtarea de grijă a lui Dumnezeu, zicând: "Voia Domnului 
să fie!" Acest fericit copil avea o soră mică, cu numele Vlata, pe care o născuse din 
alt bărbat, fiindcă mama lui, sfătuind-o rudeniile, se mai măritase încă o dată. Acea 
copilă îl iubea pe fratele său Teodor şi adeseori ziua îi urma lui, pe când mergea la 
biserică şi se străduia să urmeze vieţii lui. Pentru că Duhul lui Dumnezeu lucra şi 
într-însa, ca şi în Teodor. 

Nu departe de casa lor era o biserică a Sfântului mucenic Emilian, care în acea ţară 
a Galatiei, în cetatea Ancirei, pe vremea împărăției celui fărădelege lulian 
Paravatul, după multe munci, a fost răstignit pe cruce. În biserica acelui mucenic 
intrând fericitul Teodor, petrecea toată noaptea în rugăciune. lar la miezul nopții 
adormind, i s-a făcut o astfel de vedenie. 


I se părea, că Stă înaintea unui împărat care şedea pe scaun într-o Slavă mare, 
înconjurat de mulțime mare de ostaşi şi o femeie luminată, îmbrăcată în porfiră, 
era de-a dreapta Împăratului şi l-a auzit pe Acela zicându-i: 






Această vedenie i s-a făcut în anul al 12-lea al vieţii lui. Şi din acel ceas cu mai 
multă dorire către Dumnezeu şi cu dragoste aprinzându-se, a început mai mult a se 
osteni. Deci, s-a închis într-o cămară a casei sale şi a petrecut într-însa, de la 
praznicul sfintei dumnezeieştii Arătări (Botezul Domnului) până la praznicul 
Duminicii Stâlpărilor, în post şi rugăciune; îndeletnicindu-se cu citirea cărților şi 
vorbind cu însuşi Dumnezeu. Dar mai ales în două săptămâni ale Sfântului Post cel 
de 40 zile, în cea dintâi şi în cea din mijloc, nu vorbea nimic cu nimeni, ci, 
petrecând cu adâncă tăcere, îşi adâncea mintea sa în Dumnezeu. 


După trecerea sfântului şi marelui post, sosind praznicul Învierii lui Hristos, 
urâtorul diavol nesuferind să-l vadă pe un îmbunătăţit copil ca acesta, gândea cum 
l-ar pierde. Şi a meşteşugit un vicleşug într-acest chip: într-una din zile, s-a 
prefăcut în chipul unui tânăr, Gherontie, care, împreună cu Teodor, învăţa la şcoală 
şi mergând la Teodor l-a chemat cu el spre răcorire. Şi luându-l, l-a suit pe un deal 
înalt, ce se numea Tzedrama, stând pe o piatră mai înaltă. 


Apoi a început a ispiti pe Teodor, ca şi altădată în pustie pe Însuşi Domnul nostru 
lisus Hristos, zicându-i: "De voieşti, o, bunule Teodore, să-ţi arăţi vitejia ta, 
aruncă-te de aici jos". 

lar Teodor a răspuns: "Mă tem, de vreme ce acea înălțime este nemăsurată”. 

Zis-a diavolul: "Tu mai mult decât toți ai fost mai viteaz la şcoală, iar acum te temi 
de aceasta? lată eu nu mă tem, ci îndată voi sări jos". 

Teodor a zis: "Să nu faci această, ca să nu mori căzând". 

Iar diavolul se întărea, zicând că nici o primejdie nu va pătimi. 

Teodor a răspuns: "Dacă vei face aceasta tu mai întâi şi te voi vedea întreg, apoi şi 
cu după tine voi urma". 

Și îndată diavolul a sărit din înălţime jos, în acea adâncime fără măsură, apoi stătea 
acolo în dreptu-i şi chemă la sine pe Teodor, ca şi el asemenea să se arunce. 


lar Teodor văzând aceasta, s-a spăimântat şi gândea în sine, cum Gherontie, care 
mai înainte nu avea niciodată o îndrăzneală ca aceea, a putut fără vătămare, ca din 
aşa înălțime de deal, să sară jos! Gândind el acestea, iar diavolul strigându-l de jos 
şi chemându-l la sine, îndată s-a arătat Sfântul mare mucenic Gheorghe. Și, 
apucând de mână pe Teodor, i-a zis: 







Atunci a dus mucenicul pe copil în biserica sa, în care zăbovind, au venit la el 
maica lui şi bunica sa şi îl rugau pe fericitul să se întoarcă acasă, de vreme ce multe 
rudenii şi prieteni se adunaseră la ei la ospăț şi-l aşteptau. Iar el ştiind Scriptura, că 
dragostea acestei lumi este vrăjmaşă lui Dumnezeu, pentru că cel ce voieşte să fie 
lumii prieten, se face vrăjmaş lui Dumnezeu, nu i-a ascultat; ci dezlegându-şi brâul 
său cel de aur apoi haina cea de deasupra de mult preţ şi scoțând gherdanul, le-a 
aruncat, zicând: "Ştiu că vă temeţi, să nu le pierd; luaţi-le, iar pe mine Lăsaţi-mă”. 
Iar el nu a mers. 


Auzind de un părinte îmbunătăţit, care se numea Glicherie, că este ca la zece stadii 
de satul lor, într-un loc liniştit, s-a dus la el, voind să se binecuvânteze şi să se 
povăţuiască de către dânsul. lar Glicherie, fiind bărbat mai înaintevăzător şi 
cunoscând că în copil este Duhul lui Dumnezeu, l-a primit cu dragoste şi bucurie. 
Și a zis către el, zâmbind: "Fiule, iubeşti chipul monahicesc?" Copilul a răspuns: 
"Îl iubesc foarte mult, părinte, şi doresc cu tărie a mă învrednici aceluia”. Atunci 
era secetă mare în părţile acelea şi, ieşind amândoi din chilie, au mers şi au stat 
înaintea bisericii Sfântului loan Botezătorul. Şi a zis Cuviosul Glicherie către 
fericitul copil Teodor: "Fiule, să plecăm genunchii şi să ne rugăm Domnului, ca 
milostivindu-Se, să ne dea ploaie şi să adape pământul cel uscat; din acestea vom 
şti, de suntem în numărul drepţilor”. 


Aceasta a voit să facă stareţul, nu ca ispitind pe Domnul, ci nădăjduind, că sunt 
bineprimite rugăciunile lui la Dumnezeu. Deci, plecându-şi genunchii, S-au 
rugat şi îndată cerul s-a acoperit de nori, iar când s-au sculat de la rugăciune, a 
căzut ploaie foarte mare şi tot pământul S-a adăpat din destul. Starețul 
umplându-se de bucurie pentru darul Domnului, a zis către Teodor cu dragoste: 

După aceasta Teodor, luând binecuvântare de la stareţ, s-a întors la casa sa. Şi 
având 14 ani de la naşterea sa, a gândit să-şi lase casa pentru totdeauna şi să 
petreacă lângă biserica Sfântului Gheorghe cea din munte. Deci, a rugat pe maica- 
sa şi pe casnici să nu-i facă împiedicare la scopul său, nici să-l supere venind la el. 
lar rudele n-au îndrăznit să-l oprească, ştiind că Dumnezeu este cu dânsul. 
Ducându-se Teodor, şi-a săpat o peşteră în munte sub altar şi petrecea acolo, 
intrând totdeauna în biserică şi rugându-se. Și îi trimitea maica sa pâine curată şi 
păsări fierte şi prăjite. EI pe toate acelea le punea pe o piatră lângă drumul bisericii, 
ca ori păsările, ori fiarele, ori oamenii cei ce treceau pe acolo să le mănânce, iar el 
se hrănea din prescurile ce se aduceau la biserică, mâncând câte una pe zi, seara. 


SR 5 e 


Era acolo un loc oarecare stăpânit de diavoli, ce se numea Area, fiind departe de 
acolo ca la şase stadii. Deci se povestea că zeița Artemida cea păgână petrecea 
acolo cu mulțime de diavoli şi nu era cu putință nimănui să treacă prin locul acela 
fără primejdie. Şi mai ales la amiază, în lunile iulie şi august, mulţi oameni se 
vătămau până la moarte de diavolii aceia. Aceasta auzind-o fericitul tânăr, venea în 
lunile acelea în toate zilele în acel loc. Şi toată ziua zăbovind acolo, seara se 
întorcea acasă întreg, nepătimind nici o primejdie de la diavoli, pentru că ei 
văzându-l venind acolo, fugeau de dumnezeiasca putere. 


SR 5 e 


Iar în luna lui ianuarie, când se făcea praznicul Dumnezeieştii Arătări, ieşea Teodor 
cu ceilalţi oameni şi clerici la râu, pentru sfinţirea apei. Şi intrând în apă desculţ, 
stătea nemişcat până la săvârşirea cântări, iar după dumnezeieasca Arătare, se 
închidea în peşteră şi petrecea în tăcere, fără să iasă până la Duminica Stâlpărilor. 


Și îl iubea bunica lui, Elpidia, mai mult decât pe amândouă fiicele şi se mângâia de 
o viaţă ca aceea a lui şi îi ducea de mâncare poame şi pâine. Din acestea gusta în 
toate sâmbetele şi Duminicile şi toți se minunau de atât de mare dar al lui 
Dumnezeu, care era în copilul acela atât de tânăr şi preamăreau pe Dumnezeu, 
zicând: "Ai ascuns acestea de cei înţelepţi şi pricepuţi şi le-ai descoperit acestui 
prunc". Asemenea şi Teodosie episcopul Anastasiopolei, auzind toate acestea 
despre Teodor, se bucură şi, lăudându-l înaintea tuturor, zicea: "Pruncul acesta este 
trimis de la Dumnezeu spre o viaţă ca aceasta”. 


Într-un tim oarecare, din supărare, a căzut într-o boală şi dormitând, i s-a 
arătat zicându-i: WOORODOSIO DIGI DON 
Iar el, căutând, a văzut pe duhul cel necurat stând departe şi 


arătând spre dânsul, zicea mucenicului: "Acel necurat şi urât a adus asupra 

mea această boală!” Iar Sfântul Gheorghe, apucând pe diavol, l-a muncit tare şi 
l-a izgonit; iar lui Teodor, luându-l de mână, i-a zis: 











Și îndată 


Teodor, deşteptându-se, s-a sculat şi S-a simţit bine şi sănătos. 


Dar iubitorul de oameni Dumnezeu, Cel ce a dat sfinţilor Săi Apostoli putere 
asupra duhurilor necurate, ca să le izgonească şi să tămăduiască în popor toate 
bolile, Acela a dăruit şi acestui iubit al Său tânăr putere şi dar şi a început Teodor a 
face minuni întru slava lui Dumnezeu. 


Ro e 


Un om oarecare a adus la dânsul, când era în biserică, pe fiul său îndrăcit, rugându- 
| să-l tămăduiască. Teodor, fiind copil, nu ştia ce să facă şi se lepăda de un lucru ca 
acesta, iar omul acela, plângând, îi dădu lui Teodor un bici, zicându-i: "Robule al 
lui Dumnezeu, ia biciul acesta şi, îngrozind, bate pe fiul meu, zicându-i: "leşi, 
duhule necurat, din copilul acesta, în numele Domnului meu!"". Iar fericitul 
Teodor, cum a fost învăţat de omul acela, aşa a şi făcut. Şi a început diavolul a 
striga în copil: "Voi ieşi, voi ieşi, dar numai un ceas să mă slăbeşti!" 


Și depărtându-se Sfântul Teodor spre Altar, diavolul striga din copil: "O, nevoie, o, 
mare este puterea Nazarineanului! Pentru că de când a venit pe pământ, a înarmat 
asupra noastră pe oameni şi acum acelui neiscusit copil i-a dat putere asupra 
noastră. O, vai mie, de ce fel de copil sunt izgonit eu! Pentru că nici nu pot suferi 
darul cel dat lui din cer şi mare primejdie are să fie nouă de la acest copil mic; căci 
pe mulţi de ai noştri îi va izgoni din trupurile omeneşti. Şi aceasta, mai cumplită 
primejdie îmi este, că începătura stăpânirii celei date lui, asupra mea o începe şi 
nici că îndrăznesc, să mă întorc la tatăl meu diavolul, izgonindu-mă de acest mic 
copilaş. Căci de mi s-ar fi întâmplat mie aceasta de la vreun bărbat bătrân, nu mi-ar 
fi fost atâta ruşine şi necaz. Blestemată fie ziua când s-a născut acest cumplit 
copilaş!" Acestea strigându-le diavolul, Sfântul Teodor a luat untdelemn din 
candelă şi a uns capul pruncului cel îndrăcit, l-a însemnat cu semnul crucii şi a 
poruncit diavolului, zicându-i: "leşi de acum, duhule viclean, şi nu bârfi mai mult!" 
lar diavolul cu mare glas a răcnit şi aruncând pe prunc la picioarele lui Teodor, a 
ieşit; iar pruncul s-a făcut sănătos, cu darul lui Dumnezeu. Această minune a 
străbătut prin toată partea aceea şi slăveau pe Dumnezeu, cei ce auzeau de acea 
minune. 
= e 2 

Vrând Teodor să fie următor Sfântului loan Botezătorul şi Sfântului Ilie proorocul, 
prin viaţa pustnicească, se gândea unde s-ar putea depărta de oameni. Şi suindu-se 
în partea cea mai înaltă a muntelui, umbla împrejurul locului pustiu şi văzând o 

piatră mare şi-a săpat sub dânsa o peşteră. Apoi a rugat pe unul din clerici, un 
diacon îmbunătățit ca să-i aducă câte puţină pâine şi apă la vremea sa şi cu numele 
lui Dumnezeu l-a jurat să nu spună nimănui despre dânsul. Apoi a luat de la 
clericul acela o haină aspră de lână, pentru că până atunci umbla încă în haine noi 
date de maica lui, şi s-a închis în peştera sa. După rugămintea lui, clericul i-a 
astupat uşa cu pământ, lăsându-i numai o ferestruică mică, pe cât îi era cu putinţă 
ca să-i dea o bucată de pâine şi un vas cu apă. 


Astfel închizându-se sfântul, a petrecut doi ani, îngropat de viu în pământ şi 
neştiind nimeni de dânsul, fără numai clericul acela. lar oamenii din sat, mergând 
la biserică şi nevăzând pe Teodor, se minunau şi nu se pricepeau unde s-a ascuns. 
S-a întâmplat în acel timp de a trecut prin satul acela o ceată de ostaşi şi unii 
socoteau, cum că ostașii luându-l, l-au dus cu dânşii şi au plecat cu toţii spre 
stăpânitorul acelei părți, ca să trimită la ostaşi după copil, pe care căutându-l cu 
dinadinsul şi negăsindu-l, au socotit că este mâncat de fiare. Plângea după dânsul 
maica lui şi toţi casnicii fără de mângâiere, ca pentru un mort jelindu-se toți 
oamenii din satul acela după dânsul. 


După ce au trecut doi ani, clericul acela, văzând tânguirea maicii sale, apoi te- 
mându-se ca să nu moară Teodor într-o viaţă strâmtorată ca aceea, a spus despre 
dânsul. Şi alergând cu sîrguinţă şi cu bucurie, a deschis peştera şi l-a scos afară ca 
pe un mort, care, dacă a văzut lumina zilei, a rămas fără glas multă vreme. Capul 
lui era acoperit de răni şi plângeau casnicii privind la dânsul. L-au dus în biserica 
Sfântului Gheorghe şi voia maica-sa să-l ia acasă ca să-l tămăduiască cu doctorii, 
dar el n-a voit nicidecum, ci petrecea ca şi mai înainte lângă biserica mucenicului 
ŞI în puţine zile i s-a tămăduit capul. 


Auzind de toate acestea Teodosie, episcopul Anastasiopoliei, s-a dus cu clerul în 
satul acela, să vadă pe robul lui Dumnezeu Teodor; şi văzându-l, s-a minunat de 
viața lui. Apoi, povăţuindu-se de dumnezeiescul Duh, l-a ridicat mai întâi la 
treapta cea mai de jos a clericului; după aceea l-a hirotonit preot, având 
optsprezece ani de la naşterea sa, pentru că zicea episcopul despre dânsul: 
"Vrednic este unul ca acesta, să se hirotonească şi mai înainte de vremea cea 
cuviincioasă, căci în el petrece darul lui Dumnezeu; pentru că şi Sfântul Apostol 
Pavel a învrednicit de treapta episcopiei pe Sfântul Timotei, fiind tânăr”. lar către 
Teodor a zis: "Domnul Care te-a învrednicit preoţiei, El te va învrednici şi 
episcopiei, ca să paşti turma Lui cea cuvântătoare; dar mai întâi să te îmbraci în 
rânduiala monahicească, să creşti cu credinţa şi cu faptele bune şi să te rogi pentru 
mine”. 

Zicându-i aceasta episcopul şi dându-i binecuvântare, s-a dus în ale sale. Iar 
fericitul Teodor a început a săvârşi jertfa cea fără de sânge, stând cu vrednicie 
înaintea Altarului lui Dumnezeu. După aceea, vrând să vadă Sfintele locuri de la 
Ierusalim şi găsind un bun însoțitor de călătorie, s-a dus. Şi ajungând la Ierusalim, 
s-a închinat cu multă osârdie şi cucernicie lemnului Crucii cel făcător de viaţă şi 
Sfântului Mormânt al Domnului. Apoi a înconjurat şi celelalte sfinte locuri, 
închinându-se şi rugându-se. A cercetat încă şi pe sfinţii părinţi, care erau acolo în 
închisori şi în sihăstriile pustiei şi învrednicindu-se de rugăciunile şi 
binecuvântările acelora, s-a dus în lavra Sfântului Gheorghe Hozevitul, care era 
aproape de râul lordan, în apropiere de biserica Preasfintei Născătoare de 
Dumnezeu, unde i s-a făcut arhimandritului în vedenie, înştiinţare de la Dumnezeu 
despre Teodor. 


Deci, în acea lavră l-au îmbrăcat în chipul monahicesc, cu porunca lui Dumnezeu 
şi l-a liberat cu binecuvântare la locul său. lar după ce s-a întors la locul său, a 
început iarăşi a petrece lângă biserica Sfântului mare mucenic Gheorghe, slujind 
lui Dumnezeu în cuvioșşie şi strălucind ca Moise, cu darul Domnului, cu care fiind 
dăruit mult, tămăduia toate bolile ce se întâmplau în popoare şi izgonea duhurile 
cele necurate, ca cel ce avea putere peste dânsele. 


Dar bunica lui, Elpidia, mătuşa sa, Despina, şi Vlata, sora cea tânără nu voiau să se 
despartă de dânsul. Ci privind la viaţa lui cea plăcută lui Dumnezeu, se sârguiau 
după puterea lor, să-i urmeze, postind şi rugându-se. Apoi făceau milostenie 
săracilor din osteneala mâinilor lor. Nu după multă vreme, mătuşa lui, Despina, s-a 
mutat către Domnul în bună mărturisire, pe care îngropând-o, a dus pe sora sa 
Vlata într-o mănăstire de fecioare, fiind de doisprezece ani şi a făcut-o mireasa lui 
Hristos. Iar pe fericita Elpidia a lăsat-o într-o casă aproape de el să petreacă până la 
o vreme. Deci, Vlata, fecioara lui Hristos, având viaţă sfântă, după trei ani s-a dus 
fără prihană la cămara Mirelui său Cel fără de moarte. Auzind de sfârşitul ei, 
fericitul Teodor a mulţumit lui Dumnezeu cu bucurie; iar, Elpidia, cu sfatul 
sfântului, s-a dus într-o mănăstire de femei, care era aproape de biserica Sfântului 
Mucenic Cristofor. Şi trimitea cuviosul la dânsa pe copilele cele ce se aduceau la 
dânsul pentru tămăduire, îndrăcite sau bolnave, ca să le povăţuiască Elpidia, cum 
să se roage şi să postească. Apoi să le înveţe la tot obiceiul bun. 


După ducerea fericitei Elpidia în mănăstire, cuviosul, neavând de la nimeni vreo 
slujbă pentru dânsul, a găsit un lucrător ca să-i slujească. lar purtarea de grijă a lui 
Dumnezeu, voind să-l facă vânător de oameni, a început a trimite la dânsul pe 
oarecare, spre a vieţui împreună. 

Mai întâi pe un oarecare Epifanie tânăr cu anii, care, pornindu-se cu dorință de 
Dumnezeu, a venit la dânsul. Şi s-a bucurat cuviosul Teodor, că nu l-a lăsat 
Dumnezeu singur. Deci a primit pe Epifanie şi l-a îmbrăcat în chipul monahicesc şi 
l-a povăţuit la o viaţă atât de sfântă, încât avea stăpânire şi asupra diavolilor şi îi 
izgonea din oameni. 


După aceea, o femeie drept-credincioasă care dobândise tămăduire de boala sa cu 
rugăciunile Cuviosului Teodor, a adus la dânsul pe fiul său cu numele Filumen, 
tânăr cu anii, însă nu şi cu înţelegerea, ştiind bine a citi şi a scrie. Şi erau trei de o 
vârstă unul cu altul, robi ai lui Hristos, asemenea cu cei trei tineri de demult din 
Babilon, având o dragoste şi o osârdie către Dumnezeu, iar în mijlocul lor era şi 
însuşi Hristos, Care a zis: Unde sunt doi sau trei adunaţi în numele Meu, acolo 
sunt şi Eu în mijlocul lor. 


După câţiva ani, fericitul Epifanie sfârşindu-se întru Domnul, a venit în locul lui 
loan, om sârguitor în fapte bune. În acea vreme au venit la cuviosul nişte oameni 
de la un sat ce se numea Protomaria şi-l rugau să meargă în satul lor, fiindcă 
aproape de acel sat era un loc stăpânit de duhuri necurate şi nimeni nu putea să 
treacă pe la acel loc fără vătămare, nici oameni, nici dobitoace, mai ales la amiază 
şi după apusul soarelui. Deci a mers robul lui Dumnezeu în acel loc şi poruncind 
să-i sape o peşteră mică, s-a închis într-însa toată iarna aceea. Şi a petrecut în acel 
loc în post şi rugăciunile cele obişnuite până la Paşti, iar diavolii nesuferind 
petrecerea lui, de acolo, au fugit izgoniți ca de o armă, prin rugăciunile sfântului. 
Și de multe ori mulți oameni auzeau glasuri diavoleşti, care se tânguiau, căci îi 
izgonea Teodor. lar oamenii din satul acela aveau atât de mare credinţă către el, 
încât mergeau de luau țărâna de la peştera aceea în care petrecea cuviosul şi 
amestecând-o în mâncare şi băutură, o dădeau la oamenii bolnavi şi la dobitoace ca 
pe o adevărată doctorie şi toţi dobândeau tămăduire după credinţa lor. 


Era în satul acela un om cucernic, cu meşteşugul fierar; aceluia i-a poruncit 
cuviosul să-i facă o cămăruţă de fier, fără acoperământ, strâmtă, pe cât era cu 
putință unui om să stea într-însa, căci aşa a socotit să-şi afle chinuirea trupului său. 
De care lucru înştiințându-se oamenii din satul acela, au adus la fierar multe unelte 
de fier, ca să fie spre săvârşirea acelui lucru. După ce a făcut cămăruţa aceea, a 
dus-o în satul Sicheot la cuviosul, pe care el punând-o în peşteră, s-a închis într- 
însa mult timp. Şi stătea ca un stâlp nemișcat, răbdând toată cumplirea văzduhului, 
de vreme ce era fără acoperământ acea cămăruţă. ŞI se ardea vara de zăduf, iar 
iarna îngheţa de răceală şi de frig, căci zăpada şi ploaia îl udau, furtunile şi 
vânturile îl băteau, dar el petrecea ca o piatră şi ca un diamant tare. O răbdare ca 
aceea i-a dat Atotputernicul Dumnezeu, care covârşea firea şi mintea omenească, 

spre mirarea oamenilor şi spre mărirea Sfântului Lui nume cel dumnezeiesc. Şi nu 
numai închisoarea cămăruţei aceleia de fier şi-a ales de bunăvoie, ci şi tot trupul 
său cu greutate de fier îşi învelea. Apoi se încălța cu încălțăminte de fier, făcută 
după măsura picioarelor sale şi mănuşi de asemenea purta şi în platoşă de fier grea 
se îmbrăca şi cu un lanţ de fier gros se încingea ca şi cu un brâu. Încă şi un toiag de 
fier greu purta, având în vârf cruce; apoi îşi hotărâse viaţa în acest chip. După 
praznicul Naşterii lui Hristos, la dumnezeiasca Arătare întră în peşteră, 
înfăşurându-se cu fiarele acelea grele; şi petrecea acolo până la Paşti, iar după Paşti 
se închidea în acea cămăruţă de fier. 


Cu o greutate de fier ca aceea şi cu închisoarea cea strâmtă de bunăvoie îşi chinuia 
trupul, ca pe un rob obosindu-l şi pedepsindu-l, ca să nu se ridice războaiele cele 
dinlăuntru. lar în sfântul şi marele post de 40 de zile, nu gusta nicidecum pâine, ci 
puţine poame, sau legume crude şi acelea numai sâmbăta şi Duminica. Şi îi 
supusese Dumnezeu fiarele cele sălbatice, care erau în pustia aceea; pentru că un 
urs înfricoşat venind trei ani de-a rândul, lua hrană din mâinile lui, asemenea şi un 
lup din pustie venind, se hrănea de dânsul. Apoi venind şi ducându-se fiarele 
acelea, pe nimeni nu vătămau, nici pe oameni, nici pe dobitoace, deşi se întâlneau 
cu cineva; pentru că aceea era facerea de minuni a lui Dumnezeu, prin care slăvea 
pe plăcutul Său. 


A mers la cuviosul, în cămăruţa în care era închis, un om ce avea tot trupul bolnav, 
căutând tămăduire prin sfintele lui rugăciuni. lar el, poruncind aceluia să se 


Astfel rugându-se şi însemnând apa cu semnul Crucii, a turnat omului pe cap şi pe 
tot trupul şi îndată s-a curățit de acea boală şi s-a dus sănătos, lăudând pe 
Dumnezeu. Asemenea, venind şi un preot, anume Colirie, şi numai haina sfântului 
pe sine punând-o, îndată a câştigat tămăduire. Nişte minuni ca acestea şi o viaţă ca 
aceasta a Sfântului Teodor văzând fericita Elpidia, se fericea cu duhul. Deci şi ea a 
povăţuit pe multe femei spre viaţă plăcută lui Dumnezeu şi spre chipul monahicesc 
le-a adus, pentru că era foarte îmbunătăţită şi urma nepotului său în nevoinţele cele 
duhovniceşti. După aceea, cuvioasa Elpidia s-a apropiat spre sfârşitul său, pe care 
mai înainte l-a ştiut din descoperirea ce i s-a făcut ei. Şi mergând la cea mai de pe 

urmă cercetare şi sărutare a cuviosului său nepot, i-a spus vedenia sa, zicând: "Fiul 
meu şi lumina ochilor mei, am văzut în arătare un tânăr foarte frumos, îmbrăcat 
în haină luminoasă, având părul în chipul aurului, asemenea Sfântului marelui 
mucenic Gheorghe, precum îl vedem închipuit pe icoană. Acela venind la mine, 
m-a întrebat despre tine, vrând să ştie de la mine rânduiala cântării de psalmi Su a 
vieţii sa Iar eu cu de-a- -mănuntul i-am Spus lui, însă el mi-a zis: * 


După aceea mi-a zis: 





Această vedenie spunând-o fericita Elpidia Sfântului Teodor şi dându-i cea de pe 
urmă sărutare, s-a dus la chilia sa şi îmbolnăvindu-se puţin s-a mutat către Domnul 
şi s-a îngropat cu cinste de către cuviosul. lar după îngroparea ei, a venit cineva la 
cetatea Ancira, aducând înştiinţare sfântului, cum că maica lui, Maria, a murit şi-l 
sfătuia să trimită ca să-i ia averea, de vreme ce a murit fără moştenitor. Răspuns-a 
sfântul: "Nu spui adevărul, căci maica mea n-a murit”. lar acela stăruia, zicând: 
"Cu ochii mei am văzut-o moartă". lar el iarăşi a răspuns: "Nu este adevărat! Căci 
n-a murit maica mea, nici va muri cu sufletul, ci şi acum viază şi va fi vie în veci!" 
Și nu s-a îngrijit de averea ce rămăsese după dânsa, ci a postit o săptămână 
întreagă, făcând rugăciuni cu dinadinsul către Dumnezeu pentru sufletul ei. 


SR 5 2 


Petrecând cuviosul Teodor în peşteră, a mers la dânsul economul bisericii de la 
Ilopoli şi prin cel ce-i slujea i-a spus rugămintea sa cu lacrimi, zicând: "Miluieşte- 
mă, robule al lui Dumnezeu, în necazul ce mi s-a întâmplat! Pe sluga mea am 
trimis-o, ca să adune veniturile bisericeşti, iar el, toate veniturile adunându-le, a 
fugit. lar eu, alergând încoace şi încolo după dânsul şi căutându-l, nu pot să-l aflu. 
Roagă-te Domnului, să mi-l arate, că toată averea mea nu-mi ajunge să plătesc 
bisericii”. Răspuns-a lui sfântul: "De făgăduieşti că pe acel slujitor al tău nu-l vei 
bate, ci îl vei libera şi nimic mai mult de la dânsul nu vei lua, fără numai cele 
bisericeşti, pe care el le-a luat, apoi te va mângâia Domnul şi-l va da în mâinile 
tale; iar de nu vei făgădui aşa apoi nu vei putea să-l afli pe el". lar economul a 
făgăduit a nu-l bate pe acela şi nici a-i lua ceva dintre ale lui, ci şi dintre ale sale a-i 
da, decât numai să întoarcă averea bisericească. Pentru că zicea: "Eu şi copiii mei 
vom rămâne goi dacă cu a mea avere voi plăti pentru venitul bisericesc cel răpit”. 
Atunci i-a zis sfântul: "Mergi cu pace la casa ta şi să fii fără grijă, căci nădăjduiesc 

către Dumnezeu că degrabă te va mângâia". Şi s-a dus economul într-ale sale, 
bucurându-se, având neîndoită nădejde în cuvintele cuviosului. lar fugarul acela, 
care răpise cele bisericeşti, a stat în cale aproape de satul ce se numea Nicheia, 
fiind legat cu rugăciunile cuviosului şi neputând să se ducă mai departe cât de 
puţin. Deci, cu părerea i se arăta că fuge degrabă, dar de fapt el stătea pe loc. ŞI, 
văzându-l oamenii care se întâmplaseră în calea aceea şi cunoscându-l, l-au prins şi 
l-au dus la econom. 


Aşa a fost întoarsă toată averea bisericească pe care o luase el. lar economul şi-a 
împlinit făgăduinţa şi a slobozit pe acela, nefăcându-i nici o strâmbătate. Apoi a 
mers iarăşi la cuvios, dându-i mulţumire. 


3 5 2 


După aceasta un om, în ziua a 50-a a adus pe femeia sa muncită de diavol şi după 
ce a certat cuviosul pe duhul cel necurat, acela striga, zicând: "O, pentru ce te 
mânii asupra mea, mâncătorule de fier? Oare sunt vinovat? Căci nu de bunăvoie 
am intrat într-însa, ci fiind trimis de Teodor vrăjitorul, care se numeşte Carapos şi 
petrece în satul Mazamia". lar plăcutul lui Dumnezeu, certând cu numele lui lisus 
Hristos pe diavolul, l-a izgonit din femeia aceea. 


SR o e 


În acelaşi an, în luna iunie, oamenii din satul Mazamia, auzind de minunile făcute 
de plăcutul lui Dumnezeu, Teodor, au mers la el, rugându-l cu lacrimi să vină la ei, 
să le izgonească lăcustele care năvăliseră ca un nor asupra ţarinilor şi grădinilor 
lor. lar cuviosul, mergând la ei, a intrat în biserica lor şi a petrecut toată noaptea la 
rugăciune. lar a doua zi a mers cu rugăciune la ţarini şi, luând trei lăcuste în mâna 
sa, se ruga Domnului pentru popor. Şi în vremea rugăciunii au murit lăcustele în 
mâinile lui, iar el, mulţumind lui Dumnezeu, a zis către popor: "Să ne întoarcem la 
biserică, fiilor, pentru că degrabă ne va arăta Domnul mila sa". 


Deci, întorcându-se sfântul la biserică, a săvârşit Sfânta şi dumnezeiasca Liturghie 
ŞI, a doua zi, oamenii au văzut toată mulţimea lăcustelor moartă. Aceasta văzând 
cel ce locuia într-acele locuri, mai sus pomenitul vrăjitor, Teodor Carapos, s-a 
pornit cu zavistie asupra sfântului, fiindcă mai dinainte se mâniase asupra lui, 
pentru izgonirea diavolului din femeie, pe care acel vrăjitor îl trimisese într-însa. 
Deci, vrăjitorul acela mâniindu-se asupra sfântului şi zavistuind asupra puterii lui 
Dumnezeu celei dintr-însul făcătoare de minuni, a chemat pe diavolii cei de sub 
mâna lui şi le-a poruncit să meargă şi să muncească pe Teodor Sicheotul până la 
moarte. lar aceia dacă s-au dus, n-au putut să se apropie de el, fiindcă avea 

întotdeauna rugăciunea în gura sa şi-l aşteptau până va adormi. lar sfântul dormind 
şi darul lui Dumnezeu ieşind ca un foc dintr-însul, ardea şi izgonea pe diavoli, care 
din nou întorcându-se, se repezeau asupra cuviosului; însă iar s-au întors cu ruşine 
la cel ce 1-a trimis. 


Deci vrăjitorul acela cu dosădiri îi ocăra, zicându-le: "Cu adevărat nimic nu este 
puterea voastră, căci dacă nici când dormea, nu v-aţi putut apropia, apoi cum îi veţi 
face aceluia ceva când este deşteptat?" Dar diavolii îi ziceau: "Când ne apropiem 
de el, iese o văpaie de foc din gura lui şi ne arde, încât nu putem suferi”. lar 
vrăjitorul iuțindu-se cu mai multă mânie din zavistie, a pus nişte otravă omorâtoare 
într-un peşte şi a trimis peştele acela în dar cuviosului. Iar plăcutul lui Dumnezeu, 
fiind păzit cu darul lui Hristos, când era vremea mesei cea obişnuită lui, a gustat 
din peştele acela şi a rămas nevătămat. De acest lucru minunându-se vrăjitorul 
Teodor Carapos şi cunoscând puterea lui Dumnezeu şi neputinţa diavolilor, s-a 
umilit cu sufletul. Apoi, mergând la cuviosul, a căzut la picioarele lui cele sfinte, 
mărturisind păcatele sale cu lacrimi. Şi arzând cărțile sale cele vrăţitoreşti şi 
lepădându-se de lucrurile satanei, a luat Sfântul Botez şi s-a făcut rob credincios al 
lui lisus Hristos. 


După ce s-a întors cuviosul în locaşul său, i s-a întâmplat de a căzut într-o boală 
grea şi aştepta să moară, pentru că a văzut pe sfinţii îngeri venind la el şi socotea că 
acum vor să-i ia sufletul. 


Deci plângea şi se tânguia, socotindu-se că nu este gata de ieşire. Şi era deasupra 
lui icoana sfinţilor doctori celor fără de plată, Cosma şi Damian. Aceia i s-au 
arătat în vedenie şi după obiceiul doctoricesc, îi pipăiau venele mâinilor lui şi 
vorbeau unul cu altul ca şi cum deznădăjduiau de viaţă, fiindcă i-a slăbit puterea. 
Și au zis către el: "Pentru ce plângi şi te mâhneşti atâta?" Răspuns-a bolnavul: 
"De vreme ce nu m-am pocăit la Dumnezeu, domnii mei, şi de vreme ce las această 
mică turmă, neîndreptată încă la calea cea desăvârşită, mai având ea încă nevoie 
multă de povăţuire”. Sfinţii i-au zis: "Dar voieşti să rugăm pe Dumnezeu pentru 
tine, ca să-ţi lungească vremea vieţii?" 


Răspuns-a bolnavul: "De o veţi face aceasta şi de-mi veţi cere vreme de pocăință, 
apoi îmi veți pricinui mare bucurie şi veţi câştiga plată pentru pocăința mea”. lar 
sfinții, întorcându-se la îngeri, i-au rugat să mai aştepte puţin, până ce vor merge 
la Împăratul Dumnezeu, ca să-L roage pentru Teodor. Iar îngerii făgăduind că vor 
aştepta, s-au dus sfinţii răbdători de chinuri, Cosma şi Damian, la Atotputernicul 
Împărat, Hristos Dumnezeul nostru, Care a adăugat altădată cincisprezece ani lui 
Iezechiel şi rugându-L pentru lungirea anilor lui Teodor, s-au întors degrabă, 

având între ei un tânăr, asemenea cu acei îngeri, însă cu slava mai luminat. Şi 
acela a zis către îngeri astfel: "Lăsaţi pe Teodor între cei vii, pentru că Stăpânul 
Cel de obşte al tuturor şi Împăratul slavei este rugat pentru el şi i-a poruncit ca să 
fie în trup!" Şi îndată sfinţii îngeri cu acel prealuminat tânăr s-au dus la cer, iar 
Sfinţii Cosma şi Damian au zis către Teodor: "Scoală-te, frate, şi ia aminte la tine 
şi la turma ta, căci bunul şi milostivul nostru Stăpân a primit rugăciunile noastre 
pentru tine şi ţi-a dăruit viaţă, ca să nu ai mâncarea cea pieritoare, ci pe aceea 
care este în viaţa vecilor şi să aduci mântuirea multor suflete!"Acestea zicând 
către el sfinţii doctori, s-au făcut nevăzuţi. 


lar Sfântul Teodor venindu-şi în sine, simțindu-se că este cu totul sănătos, s-a 
sculat îndată. Apoi lăuda pe Dumnezeu şi cu mai multă osârdie se sârguia la 
cântarea de psalmi şi la post, şi cu darul dat lui făcea minuni, tămăduind multe 
feluri de boli şi izgonind diavolii cu cuvântul. Apoi, străbătând vestea pretutindeni 
de minunile lui, mulți se minunau şi lăsându-și casele, se duceau la dânsul spre 
călugărie. lar cei ce câştigau tămăduire de la dânsul de bolile lor, mulți dintre ei 
nemaivrând să se lase de el, petreceau la dânsul, slujind trebuinţelor mănăstireşti. 


Deci, adunându-se mulțime de frați, au zidit o mănăstire aleasă, iar Cuviosul 
Teodor s-a făcut arhimandrit al mănăstirii sale. Şi deoarece biserica Sfântului şi 
marelui mucenic Gheorghe era mică şi nu putea să-i încapă pe toţi la obişnuita 
cântare, s-a sârguit cuviosul să zidească altă biserică mai mare, în alt loc nu departe 
de acolo, în muntele Sfântului Arhanghel Mihail. Şi a rânduit pe fraţi să vieţuiască 
acolo, iar pe ucenicul său Filiume I-a trimis la episcopul cetăţii lui Anastasie, ca să 
ia hirotonia preoţiei. Şi punându-l egumen la acea mănăstire, singur se îndeletnicea 
în linişte. Şi avea nevoie de un vas de argint, pentru slujirea Dumnezeieştii 
Liturghii, deoarece până atunci în mănăstirea lui se săvârşeau dumnezeieştile 
Taine, în vas de marmură. 
totii 

Astfel, cuviosul a trimis un diacon al său la Constantinopol, ca să cumpere acel vas 
de argint pentru sfințita slujbă. Dar după ce a cumpărat şi a adus la dânsul acel vas 
curat, lucrat cu meşteşug ales, sfântul I-a lepădat, nevrând să slujească într-însul, 
pentru că îl vedea cu ochii minţii că este negru, urât şi netrebnic. lar diaconul lăuda 
vasul, că este de argint curat şi bine lucrat. Însă cuviosul îi zicea: "Și eu văd, o, 
fiule, că vasul este din argint şi bine lucrat, însă are necurăţenie nevăzută. Şi de nu 
mă crezi pe mine, să facem rugăciune, ca să-ţi deschidă Domnul ochii tăi sufleteşti 
şi vei vedea”. Deci, după ce s-a închinat şi s-a rugat, atunci nu numai diaconul 
acela, ci şi toţi fraţii care erau acolo au văzut că vasul acela era negru ca un 
cărbune luat din cuptor şi s-au minunat. lar după ce diaconul a luat vasul în mâini, 
îndată s-a văzut curat şi luminat, ca mai înainte şi l-a dus la Constantinopol la 

argintarul de la care îl cumpărase şi i-a spus lui pentru ce l-a lepădat Cuviosul 
Teodor. lar argintarul, cercetând despre argintul acela de unde i-a venit lui, şi-a 
adus aminte că era din podoabele oarecărei desfrânate, din podoaba ei cea necurată 
ŞI se mira mai dinainte cum de văzuse cuviosul şi îşi cerea iertare. 


Deci, luând vasul acela, alte vase mai curate a dat în dar pentru trebuinţa bisericii, 
cerând rugăciunile sfinților pentru dânsul. Iar diaconul, aducându-le în mănăstire, a 
spus părintelui şi fraţilor din ce fel de argint a fost vasul cel dintâi şi minunându-se 
de mai înainte vederea sfântului, prea măreau pe Dumnezeu. 


SR 5 2 


În acel timp nişte oameni din satul Muzia, care este supus al lui Gratianopoli, au 
venit la cuviosul Teodor pentru o pricină ca aceasta: făcându-şi un pod de piatră 
peste un râu în satul lor, pe când scoteau piatra din pământ şi ciopleau lespezile au 
ieşit din groapă mulţime de diavoli, care năvăleau asupra oamenilor şi dobitoacelor 
şi-i munceau, iar alții, ca nişte tâlhari şezând pe lângă drumuri, răneau pe cei ce 
treceau. Deci, au rugat pe cuviosul ca să meargă în satul lor şi să izgonească de la 
dânşii acea ispită diavolească. Cuviosul a mers împreună cu dânşii, nădăjduind 
spre Dumnezeu, iar când se apropia de satul acela, diavolii cei din oameni, simțind 
venirea lui, ieşeau strigând împotriva lui: "O, primejdie! Pentru ce, lăsând Galatia, 
vii aici mâncătorule de fier? Ştim pentru ce vii, dar nu te vom asculta, precum te 
ascultă duhurile cele din Galatia, că mai aprinşi şi mai puternici suntem decât ei". 


lar cuviosul, certându-i pe dânşii, le-a poruncit să tacă. A doua zi, adunând 
poporul, a înconjurat satul cu cruci şi, suindu-se pe dealul acela, au făcut rugăciuni 
către Dumnezeu mult timp şi îndată diavolii cei ce ieşiseră de acolo, s-au adunat cu 
puterea lui Dumnezeu în chip de muşte, de şoareci şi de iepuri şi izgonindu-i în 
groapa aceea pe toţi, pecetluindu-i cu semnul Crucii, a poruncit ca cu pietre şi cu 
pământ să-i astupe acolo. Astfel a scăpat satul acela de ispita diavolească. Încă şi 
alte case şi sate fiind năvălite de diavoli, în asemenea chip le-a izbăvit, izgonind 
din oameni duhurile cele viclene, încât diavolii se cutremurau de numele aceluia. 


SR 5 e 


Dintre ucenicii cuviosului, mulți erau vestiți şi mari bărbaţi în fapte bune. Astfel 
fericitul Arsenie, închizându-se într-o chilie strâmtă, petrecea în tăcere şi abia a 
treia zi primea puţină hrană, pâine şi verdeţuri crude sau linte şi apă cu măsură, iar 
în sfântul post cel de 40 de zile, mânca numai sâmbăta şi Duminică şi atunci doar 
mâncare uscată. Asemenea viață mai petreceau şi alți doi, Evagrie şi Andrei, care 
aveau chiliile aproape de Arsenie, de a căror sfântă viaţă Cuviosul Teodor mult se 
bucura şi mulțumea lui Dumnezeu. Acei trei ucenici sfătuindu-se, să se închine 

Sfintelor Locuri de la Ierusalim, au rugat pe părintele Teodor, ca să-i libereze cu 
binecuvântare şi, dându-le drumul, s-au dus. Ajungând la Ierusalim, au cercetat 
toate lavrele cele de primprejur şi mănăstirile sihăstreşti. Deci, Evagrie a vrut să 
rămână acolo şi, intrând în lavra cuviosului Sava, a vieţuit cu sfinţenie, arătându-se 
cu lucrul că este ucenic al lui Teodor. lar Arsenie şi Andrei întorcându-se în 
Galatia, la părintele lor, l-au rugat să se ducă în linişte în alte locuri deosebite. 


Deci, Andrei s-a sălăşluit pe un deal, ce se numea Vrian, ca la opt stadii de la 
mănăstire, cu binecuvântarea părintelui. lar Arsenie, ducându-se în părţile cele de 
sus ale Potamiei, şi-a ales un loc departe de locuinţa omenească, în care se spunea 
că este sălăşluire diavolească. Acolo s-a rugat, zicând: "Dumnezeule, milostiveşte- 
Te prin rugăciunile părintelui meu Teodor, păzeşte-mă pe mine păcătosul, apără- 
mă de năpasta diavolească şi-mi ajută să-Ți plac în locul acesta". Deci, mai întâi şi- 
a zidit o chiliuţă de lemn şi a iernat într-însa. După aceea a zidit un turn înalt şi, 
petrecând patruzeci de ani cu mare răbdare, s-a dus către Domnul. 


Încă şi Elpidie, cu povăţuirea cuviosului Teodor, nu puţin a sporit în bunătăţi şi 
după câţiva ani de petrecere lingă părintele său, ducându-se în părțile Răsăritului 
cu binecuvântare, s-a sălăşluit aproape de muntele Sinai. Şi vieţuind în tăcere mult 
timp, s-a săvârşit precum cuvioşii, iar locul acela a fost numit de părinţii din Sinai, 
"Tăcerea lui Elpidie". lar Leontie, ucenicul părintelui nostru Teodor, a fost bărbat 
minunat în pustnicie, aproape de locul Permatia. EI, învrednicindu-se darului 
proorocesc, spunea mai înainte cele ce aveau să fie. Şi a proorocit despre năvălirea 
perşilor, cum şi despre uciderea sa de către dânşii, lucru care s-a şi împlinit. Pentru 
că, nevoind să iasă din chilia sa cea strâmtă şi liniştită, a fost ucis într-însa de perşi. 
Încă şi Teodor, care a postit în muntele Draconiei, Ştefan cel de lângă râul Psiliei şi 
alți mulți ucenici ai fericitului părintelui nostru Teodor, au strălucit cu fapte bune, 
unii vieţuind lângă dânsul, iar alţii sălăşluindu-se prin diferite locuri pustii. 
Lot 

Venindu-i dorință cuviosului Teodor să cerceteze Sfintele Locuri în Ierusalim, a 
luat pe doi din ucenicii lui şi s-a dus. În acea vreme în Palestina, în care se află 
Ierusalimul, era secetă mare şi toţi oamenii erau în nevoie mare, încât mureau 
oameni şi dobitoace, căci se uscaseră toate gropile şi cisternele în care îşi adunau 
apă. Deci, oamenii se rugau mult, cerând ploaie de la Dumnezeu şi nu puteau să-şi 
câştige cererea, căci Domnul păstra acel dar plăcutului Său, Teodor. Pentru aceasta 
îl şi adusese în Palestina. Şi erau acolo unii din părțile Galatiei, care ştiau pe 
cuviosul Teodor şi facerile lui de minuni. Aceia grăiau adeseori către oameni: 
"Ştim un sfânt părinte în părţile noastre, care poate numai cu o rugăciune să umple 
de ploaie toată lumea, precum a umplut-o odată proorocul Ilie”. 

După ce a sosit cuviosul la Ierusalim şi s-a închinat lemnului Crucii cel de viaţă 
făcător şi Mormântului lui Hristos, cel purtător de viaţă, l-au cunoscut cei din 
Galatia, care erau acolo. Şi îndată a străbătut vestea despre dânsul în toată Sfânta 
Cetate şi prin mănăstirile şi prin lavrele de primprejur. Deci, adunându-se mulțime 
de monahi şi toţi clericii bisericii celei mari, au înconjurat pe sfântul, bucurându-se 
de venirea lui la dânşii şi l-au rugat în numele patriarhului să ceară de la Domnul 
ploaie pământului cel uscat. lar sfântul se lepăda, numindu-se nevrednic şi păcătos. 
Dar ei grăiau: "Nădăjduim, părinte, că dacă vei amesteca rugăciunile tale cu ale 
celorlalți părinți, Dumnezeu se va milostivi spre noi şi va trimite ploaie pe 
pământ". Sfântul a zis către dânşii: "Dacă credeţi aşa, apoi să fie după credinţa 
voastră”. 


Deci a făcut rugăciune, şi pe când mergea poporul cu crucile, sfântul a grăit către 
dânşii: "Să vă schimbaţi hainele, o, fulor, pentru că vă veţi uda; căci degrabă va 
arăta Domnul mila Sa pentru credinţa voastră”. Şi ajungând la un loc afară din 
cetate, cuviosul a poruncit să stea poporul; apoi, ridicându-şi mâinile către cer, a 
început a se ruga mai cu dinadinsul, şi îndată s-a arătat dinspre apus un nor mic şi 
într-un ceas a acoperit tot cerul. lar sfântul, săvârşindu-şi rugăciunea, a poruncit să 
se întoarcă mai repede poporul, ca să nu se ude; dar deodată s-a vărsat o ploaie 
mare peste măsură şi toţi alergau degrabă în cetate spre biserică, fiindcă se udaseră 
foarte tare. lar ploaia n-a stat nicidecum, până ce n-a adăpat tot pământul din destul 
şi s-au umplut de apă gropile, cisternele şi văile. lar Cuviosul Teodor, pentru o 
minune ca aceea temându-se să nu fie slăvit şi cinstit de oameni, s-a ascuns de toţi 
şi a ieşit din cetate cu amândoi ucenicii săi. Apoi, alergând cu sporire, s-au întors 
în mănăstirea Sicheotului din Galatia. Încă şi în latura sa, prin multe locuri de 
primprejur făcea asemenea minuni şi după rugămintea poporului aducea ploi, 
înmulţea rodurile pământului şi sadurile, potolea pâraiele cele pornite şi spunea 
mai înainte cele ce aveau să fie. Mavrichie voievodul, întorcându-se de la războiul 
persienesc prin Galatia la Constantinopol şi venind la cuviosul pentru rugăciune şi 
binecuvântare, el i-a proorocit că degrabă are să fie împărat. 


După ce s-a împlinit aceea, împăratul Mavrichie a scris către proorocul său, adică 
către acest sfânt părinte, cerând rugăciuni pentru el şi pentru toată împărăția lui. A 
adăugat încă şi aceasta, să ceară de la dânsul ce va voi. Cuviosul Teodor a trimis la 
dânsul pe fericitul Filumen, scriindu-i să dea ceva pâine la mănăstirea lor, pentru 
mulţimea săracilor ce veneau la dânşii în toate zilele. Împăratul a scris la 
ispravnicii săi din Galatia, ca în fiecare an să dea grâu la mănăstirea lui Teodor 
câte şase sute de măsuri; şi a dăruit încă şi bisericii vase de mult preţ. 

Văzând cuviosul Teodor că din zi în zi se înmulţeşte turma sa şi venea la 
mănăstirea sa mulțime de popor pentru rugăciuni şi pentru tămăduiri, iar biserica 
Sfântului marelui mucenic Gheorghe fiind foarte mică, a prefăcut-o, zidind-o în 
chip minunat mai mare. Căci fiind acolo o piatră mare şi neclintită niciodată, i-a 
poruncit ca singură să se mişte şi să se ducă de la locul său în alt loc. lar când se 
aducea var nestins pentru zidirea bisericii din satul Evarzia care era aproape, i-au 
cuprins deodată pe cale un nor de ploaie şi lucrătorii s-au temut, să nu se aprindă 
carele cu var din ploaie şi să le ardă dobitoacele. Cuviosul, prin rugăciune, a 
despărțit norul în două şi era ploaie mare pe amândouă părțile drumului, iar pe var 
şi pe care n-a picat nici o picătură, până ce au dus varul la locul bisericii şi l-au 
descărcat. 


După ce s-a sfârşit biserica, s-a săvârşit episcopul Timotei al cetăţii lui Anastasie, 
care a fost după Teodosie şi mergând cetăţenii la arhiepiscopul Pavel al mitropoliei 
Ancirei, l-au rugat să aleagă episcop al cetăţii lor pe cuviosul Teodor arhimandritul 
lavrei Sicheotul. Arhiepiscopul s-a bucurat şi a trimis după fericitul Teodor, să-l 
aducă cu cinste la dânsul. 


În acea vreme, cuviosul fiind închis în peştera sa, se liniştea şi se îndeletnicea în 
obişnuita rugăciune. lar după ce clerul şi cetăţenii cetăţii lui Anastasie s-au dus la 
dânsul cu multă rugăminte ca să le fie episcop, el nici nu voia să audă de aceasta. 
Însă ei, deschizând casa cu sila, l-au scos afară chiar nevrând şi, punându-l în 
caretă arhierească, l-au dus la Ancira, bucurându-se şi veselindu-se. lar fraţii 
plângând şi tânguindu-se pentru părintele lor, căci se despărțiseră de dânsul, 
cuviosul a trimis la ei, zicându-le: "Nu vă mâhniţi, fraţilor, şi să mă credeţi, că 
niciodată nu vă voi lăsa, pentru că nimic nu este pe pământ care să mă poată 
despărți de voi”. 


Deci, cuviosul Teodor, a fost pus episcop al cetăţii lui Anastasie de către Pavel, 
mitropolitul Ancirei, deşi nu voia să primească o dregătorie ca aceasta. Şi pe când 
a primit scaunul, unui bărbat oarecare i s-a făcut o vedenie în acest chip: o stea 
luminoasă şi mare s-a pogorât din cer spre biserică şi a luminat cu razele sale nu 
numai cetatea şi ţara aceea, ci şi toate cetățile şi părțile de primprejur. Pentru că, cu 
adevărat acest cuvios, fiind pus pe scaunul arhieresc, s-a arătat ca o lumină în 
sfeşnic a fi lumină lumii, cu minunile cele fără de număr şi cu chipul cel minunat al 
vieţii sale, luminând şi spăimântând toată partea cea de sub cer. EI cerceta adeseori 
lavra sa cea de la Sicheot şi mângâia pe fraţi. lar biserica Sfântului Gheorghe cea 
zidită prin a sa sârguinţă a sfințit-o. Apoi, câte minuni mari a făcut în vremea 
episcopiei sale, nu se pot spune cu de-amănuntul. Pentru că îşi îndoia ostenelile 
sale, având purtare de grijă cu dinadinsul pentru păstoria sa cea încredințată, însă 

mult se mâhnea pentru că i se tăiase liniştea. El avea totdeauna credință 
neschimbată în mintea sa, ca să lase episcopia şi iarăşi să se întoarcă la linişte în 
mănăstirea sa. 


După câţiva ani iarăşi a dorit să se închine sfintelor locuri din Ierusalim. Luând pe 
doi frați din mănăstirea sa, pe loan arhidiaconul şi pe Martin, s-a dus cu dânşii în 
cale. Înconjurând sfintele locuri din Ierusalim, nu se arăta că este episcop, ci umbla 
ca un simplu stareţ şi gândea să nu se mai întoarcă întru ale sale ci să vieţuiască 
acolo într-o mănăstire, pentru că i se părea că, pentru dregătoria episcopiei şi-a 
părăsit nevoinţa cea monahicească. Deci, mergând în lavra Sfântului Sava, a cerut 
o chilie pentru el şi a petrecut într-însa, liniştindu-se de la praznicul Naşterii lui 
Hristos, până la Paşti. lar, după Paşti, acei doi fraţi, care merseseră cu dânsul, loan 
şi Martin, neîncetat îl supărau să se întoarcă la locul său, însă el nu voia să-i 
asculte. Dar într-o noapte i s-a arătat 11 

vedenia somnului, dându-i în mână un toiag şi TIPI 


| Zis-a Teodor: "Nu voiesc să merg în patrie fiindcă nu poftesc 


episcopie A 

| i Deo elenă ca 
aceasta, TIR -se Teodor, şi-a luat pe amândoi ucenicii şi S-a dus în 
patria sa. 


lar când se apropia de Galatia, a intrat într-o mănăstire ce 1 se întâmplase în cale, 
care se numea Druinia, poruncind împreună călătorilor săi, ca să nu spună de 
dânsul, cine este. lar monahii mănăstirii aceleia, de demult auzind de minunile 
cuviosului Teodor, doreau să-l vadă. Deci, cuviosul, fiind necunoscut monahilor 
acelora, s-a odihnit în casa de oaspeţi cea mănăstirească, primit fiind de Anichit, 
primitorul de străini. Şi întrebând pe ucenici despre stareţ, cine este, a spus că este 
din părți depărtate. Şi, şezând cuviosul la masă, a căutat spre ucenicii care mâncau 
cu poftă, căci erau flămânzi şi a zis către dânşii: "Cu adevărat, fulor, mâncăm ca 
Galatenii". După un ceas iarăşi le-a zis aceeaşi. 


Acestea auzindu-le Anichit, grăia întru sine: "Nu cumva din părțile Galatiei este 
acest stareţ?" lar după masă culcându-se stareţul după obicei pe pământ spre 
odihna nopţii, Anichit, luând de obicei pe amândoi ucenicii, cu multe rugăciuni îi 
supăra să-i spună cine este acest stareţ. Deci, i-au spus aceia, că este Teodor 
făcătorul de minuni al Sicheotului şi episcopul cetăţii lui Anastasie. Atunci, îndată 
Anichit alergând, a spus egumenului Ştefan şi fraților şi s-au bucurat foarte mult de 
dânsul, fiindcă de multă vreme dorea ca să-l vadă. lar după ce a sosit vremea 
cântării Utreniei, când stareţul mergea la biserică, l-a întâmpinat în uşile bisericii 

egumenul şi fraţii şi, căzând la picioarele lui cele sfințite, i s-au închinat ca unui 
episcop şi făcător de minuni şi cereau binecuvântare. Apoi l-au rugat să petreacă cu 
dânşii câteva zile, ca să se îndulcească de vederea feţii lui celei îngereşti şi să se 
sature de vorbele cele cu miere curgătoare. Şi a petrecut sfântul la dânşii zile 
destule. Atunci a străbătut despre dânsul vestea prin toată latura aceea şi mulți din 
popor au mers la mănăstire, ducându-şi pe bolnavii lor la cuviosul, iar el, cu darul 
lui Hristos, pe toţi îi tămăduia. 


După aceasta, mergând de acolo Sfântul Teodor la episcopia sa şi îndeletnicindu-se 
în acele obişnuite osteneli păstoreşti, gândea neîncetat cum ar putea lăsa episcopia. 
lar fericitul Antioh, vieţuitorul pustiei l-a sfătuit la aceasta, fiind la dânsul din 
întâmplare, când se întorcea de la cetatea lui Constantin într-ale sale. Căci acel 
Antioh a fost trimis din părţile Răsăritului la împăratul Mavrichie, să-l roage pentru 
o cetate ce se numea Sinofrin, ca să o apere de barbari. Şi Antioh era bărbat bătrân, 
având de la naşterea sa ca la o sută de ani, iar şaizeci de ani n-a gustat nici vin, nici 
untdelemn. Apoi treizeci de ani n-a gustat pâine, decât numai verdeţuri crude cu 
sare şi cu oţet şi băutura îi era apă. Pe când trecea prin părțile Galatiei şi ale cetăţii 
lui Anastasie, pe acel fericit părinte l-a primit Cuviosul Teodor cu bucurie şi cu 
cinste şi l-a odihnit. Apoi mult s-a mângâiat cu dânsul în vorbiri duhovniceşti, şi 
grăia fericitul Antioh ucenicilor săi, despre Teodor: "N-am văzut un astfel de om 
sfânt, nici n-am auzit până acum, pentru că mi-a descoperit Domnul viaţa lui”. 


Asemenea şi Sfântul Teodor a grăit despre Antioh către fraţii săi: "În toată pustia 
Răsăritului n-am văzut, nici n-am auzit de un astfel de rob al lui Dumnezeu”. La 
acel cuvios Antioh, Sfântul 'Teodor a cerut sfat de folos, spunându-i scopul său 
pentru lăsarea episcopiei. lar cuviosul Antioh i-a lăudat scopul şi l-a sfătuit să-şi 
săvârşească dorirea. 


După ducerea lui Antioh, s-au mâhnit cei ce luau cu nedreptate averile bisericeşti. 
Pe lângă aceia nişte casnici ai episcopiei erau vrăjmaşi tăinuiţi ai sfântului, fiind 
porniţi de vrăjmaşul sufletelor spre zavistie şi urâciune, care în taină oarecum, cu 
slobozirea lui Dumnezeu i-au dat otravă. Şi a zăcut cuviosul Teodor trei zile fără 
glas şi stătea nemișcat ca un mort, încât chiar începuse în cetate a străbate vestea 
despre moartea sfântului. 

Maicii Lui. lar pe acei răi vrăjmaşi nu i-a mustrat, nici n-a spus cuiva de ei. Ci a 
făcut rugăciune către Dumnezeu, ca să nu le socotească lor aceasta ca păcat. lar 
către Sfântul marele mucenic Gheorghe totdeauna se ruga, ca mai degrabă să-l 
libereze de episcopie, precum 1 se făgăduise în vedenie, când din Palestina nu voia 
să se întoarcă în Galatia. 


Nu se cuvine a tăcea şi aceasta, că era rânduit în cetatea lui Anastasie, spre a se da 
la masa arhierească peste tot anul, din averile bisericeşti, trei sute şaptezeci şi cinci 
de galbeni. Dintr-acel mertic, cuviosul "Teodor cheltuia numai patruzeci de galbeni 
la mesele sale cele de peste tot anul, iar pe ceilalţi îi întorcea Sfintei Biserici. lar 
darurile ce-i veneau de aiurea, acelea le împărțea milostenie. Şi, vrând ca 
desăvârşit să lase dregătoria episcopiei, mai întâi cu dinadinsul a făcut către 
Dumnezeu multă rugăciune în multe zile, ca să nu i se socotească păcat acea 
socoteală. Şi câştigând înştiinţare de la Dumnezeu pentru liberarea sa, a adunat tot 
clerul cum şi pe toţi cetăţenii şi le-a zis: "Ştiţi, fraților, că voi cu sila scoțându-mă 
din mănăstire, m-aţi silit să iau jugul acesta al episcopiei. Şi v-am spus atunci, că 
sunt nevrednic de povăţuirea voastră. Dar voi, neascultîndu-mă, aţi săvârşit voinţa 
voastră. lată, este al unsprezecelea an de când vă mâhnesc şi sunt mâhnit de voi. 
Deci, vă rog, căutaţi-vă alt păstor, care să vă poată plăcea; căci eu de acum nu pot 
să vă mai fiu episcop, ci ca un monah prost mă voi întoarce la mănăstirea mea, în 
care am făgăduit ca în toate zilele vieţii mele să slujesc lui Dumnezeu". 


Aceasta zicând, a luat pe arhidiaconul său loan, care era din mănăstirea lui, s-a dus 
la arhiepiscopul Pavel, mitropolitul Ancirei şi l-a rugat să pună în locul său un alt 
episcop, în cetatea lui Anastasie. Deci, a fost mare ceartă între ei, pentru că 
mitropolitul nu voia deloc să libereze de la episcopie pe fericitul, Teodor zicând că 
nu este cu putinţă ca să găsească un bărbat ca acela, la acea rânduială. Iar cuviosul 
Teodor se lepăda foarte mult, spunându-i că acea sarcină este mai presus de măsura 
şi puterea lui. Şi a fost nevoie, ca pentru aceea să trimită la Constantinopol, la prea 
sfințitul Patriarh Chiriac şi la drept credinciosul împărat Mavrichie. lar aceia fund 
povăţuiți de Dumnezeu, au scris mitropolitului Ancirei, ca să nu supere pe plăcutul 
lui Dumnezeu care voiește să se liniştească, ci să-l libereze, precum pofteşte. 


Astfel cuviosul Teodor, izbăvindu-se de greutatea episcopiei, s-a umplut de 
negrăită bucurie, văzându-se liber de gâlcevi şi de grijile cele multe. Ducându-se la 
mănăstirea sa, a stat în chilie, liniştindu-se; apoi petrecea viaţa sa cea obişnuită în 
nevoinţe pustniceşti. Adeseori săvârşea dumnezeieştile slujbe, aducând lui Dumne- 
zeu jertfă fără de sânge. Și se învrednicea acest plăcut al lui Dumnezeu în vremea 
Liturghiei, că vedea darul Sfântului Duh, în asemănare de pânză şi în chip de 
porfiră prealuminată, care se cobora de sus peste sfintele daruri şi le acoperea. 

Despre acest lucru a spus unuia din cei împreună slujitori ai săi, ieromonahul 
Iulian, bărbat duhovnicesc şi îmbunătățit, fiind silit de acela cu stăruitoare 
rugăminte. Când vedea aceea, se umplea de negrăită bucurie duhovnicească şi faţa 
lui cea cinstită strălucea cu o mare lumină şi se schimba. Preoţii şi diaconii care 
slujeau cu Sfântul Teodor, văzând în faţa lui o dumnezeiască strălucire, se 
spăimântau. 


Odată s-a întâmplat şi aceasta: 





Drepteredinciosul împărat Mavrichie şi preasfinţitul patriarh Chiriac, vrând să vadă 
pe cuviosul Teodor, de care auzeau multe, au scris către dânsul să vină la ei la 
Constantinopol, ca să se învrednicească de rugăciunile şi de binecuvântarea lui. lar 
cuviosul, neputând să nu-i asculte, s-a dus şi a fost primit de toţi cu mare cinste, şi 
a petrecut în Constantinopol puţină vreme. 


Apoi multe minuni a făcut cu puterea lui Dumnezeu. Un prunc orb s-a luminat, pe 
o femeie slăbănoagă a ridicat-o din pat; pe mulţi îndrăciţi de muncirea diavolului 1- 
a liberat. Pe una ce-i curgea sânge, a tămăduit-o cu rugăciunea; pe fiul împăratului 
care era deznădăjduit de la doctori, l-a tămăduit; celor neroditori în însoţire le-a 
dăruit naştere de fii prin a sa binecuvântare şi alte multe minuni preaslăvite, făcând 
acolo, şi pe toţi cu darul Domnului veselindu-i, s-a întors la mănăstirea sa. După 
aceea, mai târziu, a doua oară a fost chemat la Constantinopol, sub împărăţia lui 
Foca tiranul, de preasfințitul Patriarh Toma, care a ţinut scaunul după Chiriac; iar 
pricina chemării a fost următoarea: 


Un lucru prea minunat s-a întâmplat în părțile Galatiei, unde, în nişte cetăţi de 
acolo, făcându-se litanii cu crucile şi purtând cruci mari de lemn, acestea, cu o 
putere mare şi minunată şi neoprită, plecându-se una spre alta, se loveau, se plecau 
şi se sfărâmau. Acea minune străbătând şi în Constantinopol auzindu-se, prea 
sfințitul Patriarh Toma a trimis la Cuviosul Teodor, rugându-l să vină la el degrabă. 
Și când a mers cuviosul la Constantinopol, a fost primit ca şi mai înainte de toţi cu 

cinste. Deci, luându-l deosebit prea sfinţitul patriarh, l-a întrebat despre minunea 
aceea, ce ar însemna ea? lar Sfântul Teodor l-a înştiinţat despre acea minune, că 
adevărată a fost; dar ce ar însemna, nu voia să-i spună, zicând, că nu ştie acea taină 
a lui Dumnezeu. 


Atunci prea sfinţitul patriarh, a căzut la picioarele lui cu mare rugăminte şi cu 
smerenie a silit pe Cuviosul să-i spună mai înainte cele ce vor fi. Deci, stareţul a 
zis că acea plecare, lovire şi sfărâmare a crucilor, însemnează multe primejdii şi 
risipiri ce vor veni asupra Bisericii lui Dumnezeu şi asupra împărăției greceşti; pe 
de-o parte de la vrăjmaşii cei dinafară, iar pe de alta de la cei dinlăuntru. Pentru că 
dinafară are să fie grea năvălire a barbarilor, iar dinlăuntru oamenii cei numiţi cu 
numele lui Hristos, împărțindu-se în credinţă, vor începe a se izgoni singuri unul pe 
altul şi a se pierde; de aceea multe biserici ale lui Dumnezeu se vor pustii şi se vor 
risipi şi toate acelea vor fi repede. 


Patriarhul, auzind acestea, s-a spăimântat foarte şi a rugat pe cuviosul Teodor să se 
roage Domnului pentru dânsul, ca să-i ia sufletul din trup mai repede, adică mai 
înainte de a veni acea risipire, ca să nu vadă nişte primejdii ca acelea, ce au să vină 
asupra Bisericii. După puţină vreme, zăbovind puţin cuviosul Teodor în 
Constantinopol, la biserica Sfântului Ştefan, s-a îmbolnăvit patriarhul şi a trimis la 
cuviosul, unde era închis şi postea, spunându-i despre boala sa şi-l rugă ca degrabă 
să-i ceară sfârşitul de la Dumnezeu. lar sfântul, lepădându-se şi nevrând, patriarhul 
a trimis la dânsul rugăminte cu dinadinsul, dorind ca mai înainte de năvălirea 
primejdiilor asupra Bisericii, să se dezlege din trup şi să se ducă către Domnul. 
Deci chiar nevrând cuviosul, a făcut voia patriarhului, ca să se roage lui Dumnezeu 
pentru sfârşitul lui şi a trimis la dânsul, zicându-i: "Porunceşti, oare să vin la tine, 
sau ne vom vedea amândoi acolo, înaintea Domnului nostru?" Patriarhul i-a 
răspuns prin trimisul acela: "Să nu-ţi laşi liniştea ta, părinte. Îmi ajunge că mi-ai 
zis. Ne vom vedea acolo amândoi înaintea Domnului nostru". Şi într-acea zi, 
preasfinţitul Patriarh Toma, înaintea ceasului Vecerniei, bucurându-se, s-a despărțit 
de trup şi s-a dus către Domnul. 


După sfârşitul patriarhului, cuviosul Teodor s-a întors la mănăstirea sa şi nu după 
mulți ani s-a apropiat şi el de fericitul său sfârşit, făcând multe, mari şi preaslăvite 
minuni şi proorocind cele ce au să fie. lar mai înainte de sfârşitul său, de două ori 
d văzut pe Sfântul marele mucenic Gheorghe, arătându-i-se în vedenia somnu- 
lui. Mai întâi i s-a arătat dându-i un toiag de cale şi-l chemă împreună cu el într- 


o călătorie îndepărtată. După aceea i s-a arătat mergând călare, ducând şi alt cal 
şi zicându-i: Din aceasta, 


Sfântul Teodor şi-a cunoscut trecerea sa degrabă de la cele pământeşti şi a spus 

aceasta cu bucurie ucenicilor săi, cum şi vremea sfârşitului său, după praznicul 
Paştilor, care a şi fost. Iar când se sfârşea, a văzut pe sfinţii îngeri, care veniseră să- 
| ia şi, zâmbind cu faţa luminoasă, şi-a dat sfântul său suflet în mâinile lor. Şi a fost 
sfârşitul lui în anul al treilea al împărăției lui Iraclie. 


Viaţa şi minunile lui le-a scris Elevsie, ucenicul lui, cel numit de cuviosul în 
călugărie Gheorghe. Acesta spunea despre el, că părinţii lui, petrecând mult în 
însoţire, erau neroditori. Şi rugau pe Cuviosul Teodor, ca prin rugăciunea şi 
binecuvântarea lui, să poată să fie născători de fii. lar el, luând brâiele lor, le-a 
binecuvântat şi, dându-le, le-a proorocit dezlegarea nerodirii. Apoi au născut pe 
acest Elevsie, pe care crescându-l, l-au adus la cuviosul Teodor şi l-au dat lui 
Dumnezeu spre slujbă. Şi a petrecut doisprezece ani lângă el, văzând singur 
minunile cele negrăite ale aceluia, pe care le-a şi scris foarte pe larg. Dintre acestea 
noi, aducând aici pe scurt câteva, pot să ne folosească din destul pe noi, cei ce 
slăvim pe minunatul Dumnezeu Cel preamărit în ai Săi făcători de minuni, pe 
Tatăl, pe Fiul şi pe Sfântul Duh, acum şi pururea şi în vecii vecilor. Amin. 

Sinaxar - Pomenirea prea cuviosului părintelui nostru Teodor Sicheotul, 
episcopul Anastasiopolei 


SS Sfântul lerarh y, Aprilie 
> 2 todo 


Episcopul Anastasiopolei 





In această lună (aprilie), în ziua a douăzeci şi doua, pomenirea prea cuviosului 
părintelui nostru Teodor Sicheotul, episcopul Anastasiopolei. 


Acest sfânt se trăgea din ţara galatilor, din satul ce se cheamă Sicheot, născut fiind 
în vremea lui lustinian cel bătrân, părând a nu fi de naştere lăudată, fiindu-i 
naşterea nechezăşuită şi întunecată, căci se zice că maică-sa Maria, strălucind în 
frumuseţe şi daruri, a atras la dânsa pe oarecare din curierii împărăteşti, anume 
Cosma, din care s-a născut cuviosul; dar ar fi fost fără cuviinţă şi de mustrare a 
ascunde cele de după naşterea lui sau rele dinainte de naştere; că îndată într-acea 
noapte ce s-a unit maică-sa cu acel bărbat, 1 s-a arătat în vis, că s-a pogorât un 
luceafăr şi a intrat în pântecele ei, ceea ce arăta strălucirea ce era să aibă mai pe 
urmă pruncul. 


lar sfântul ca această înţelegere să fie împlinită mai apoi, căci dându-se pe sine 
dintru întâia vârstă spre dragostea lui Dumnezeu şi a Sfântului mucenic Gheorghe, 
atât cât i se părea că este totdeauna cu dânsul de-l învăţa şi-l făcea a înainta spre 
cele mai bune dorinţe şi cu totul a-l iubi cu o dumnezeiască şi minunată dragoste. 
Făcând el aşa, şi înaintând cu fiecare suişi se arăta pururea sfântul. 

A fost numărat întâi în ceata călugărilor. După aceea trecând prin treptele ce duc 
spre culmea virtuţii şi îmbogăţindu-se cu lucrarea minunilor, ca dovadă a 
desăvârşitei virtuţi şi a apropierii de Dumnezeu, a fost ridicat la marea înălțime a 
arhieriei, şi i s-a încredinţat Biserica Anastasiopolei. 


Acolo învățând el pe mulți cunoştinţa lui Dumnezeu, şi îndrumându-i a face cele ce 
se cuvin, şi tămăduind pretutindenea pe cei de un neam prin minuni şi prin fapte 
minunate, pe toți uimind; şi arătându-se minunat şi iubit la împărați şi la arhierei, şi 
proorocind multora cele ce aveau să fie, şi-a încheiat viaţa primind cu zâmbire 
cuvioasă pe îngerii ce aveau să-l ia. 


Se spune că cu puţin înaintea morţii, i s-a arătat în vis strălucitul mare mucenic 
Gheorghe şi i-a dat un toiag. Apoi i s-a arătat iarăşi călare pe un cal, trăgând cu 
sine şi alt cal, pe care a poruncit cuviosului să încalece, arătându-i cu aceste 
vedenii dinainte calea ce avea să facă de acolo. 

Sinaxar - Sfântul ierarh Teodor Sicheotul, episcopul Anastasiopolei - 22 
aprilie 

Viaţa Sfântului Teodor a fost scrisă de ucenicul său Eleusie. Teodor s-a născut în 
jurul anului 530 în satul Sicheon din Galatia. Încă de la naștere a avut o relaţie 
aparte cu Sfântul Gheorghe sub a cărui ocrotire a stat şi a cărui evlavie a purtat-o 
toată viața. 


Dedicat vieţuirii austere şi-a săpat o chilie în preajma unei biserici dedicate Sfân- 
tului Gheorghe. Mânat din prea multă râvnă, a exagerat cu nevoinţele ajungând să- 
şi pună viaţa în pericol. 


A fost dus fără întârziere la casa episcopului din Anastasiopol unde a primit îngri- 
Jiri. Uimit de devotamentul duhovnicesc al lui Teodor, îndată ce şi-a revenit, epi- 
scopul l-a hirotonit. 


La câtva timp după, pentru întărirea sa duhovnicească, Teodor a plecat într-un 
pelerinaj la locurile sfinte. A vizitat Ierusalimul și Țara Sfântă, alegând mai ales să 
meargă să ceară sfat părinţilor monahi îmbunătăţiți din acea vreme. 


Starețul mânăstirii Khoziba i-a dat schima monahală. Astfel întărit s-a întors în 
patria sa, şi în apropierea bisericii Sfântului Gheorghe a ridicat o mânăstire unde să 
se nevoiască el şi ucenicii săi. 

Cunoscut pentru sporirea sa duhovnicească, Teodor a început să fie căutat de 
mulțime de oameni pentru sfat. 


Între cei ce l-au cercetat s-a aflat şi un general bizantin numit Mavrichie, care l-a 
vizitat după o importantă victorie împotriva perșilor. Acestui general Teodor i-a 
profețit că se va urca pe tronul imperial, fapt ce s-a adeverit ulterior în anul 582. 


La moartea episcopului Timotei de Anastasiopol, clerul şi poporul deopotrivă au 
cerut ca Teodor să îi urmeze demnităţii episcopale. Teodor a refuzat, însă după în- 
delungi insistenţe, inclusiv ale episcopilor din eparhiile vecine, a acceptat înăl- 
țarea la episcopie. 


S-a dedicat datoriilor pastorale, însă inima sa a rămas iubitoare de rugăciunea în 
singurătate. Ca să poată lămuri pentru sine această luptă a mai făcut o călătorie la 
Ierusalim. Acolo s-a sfătuit cu un bătrân pustnic numit Antioh care l-a sfătuit să 
devină pustnic. Întorcându-se, i-a cerut mitropolitului Pavel de Ancira să îi nu- 
mească un succesor însă lovindu-se de refuzul acestuia a trebuit să apeleze la 
patriarh şi la împărat. 


Pentru multa sa smerenie i s-a acceptat cererea cu condiția să poarte în continuare 
însemnele episcopale. 


S-a întors fericit la mânăstire şi la viaţa pustnicească. Restul vieții l-a petrecut în 
solitudine ajutând foarte multă lume prin rugăciunile şi minunile pe care le-a 
săvârşit. 

A trecut la Domnul în anul 613, iar sfintele sale moaşte au fost depuse în biserica 
Sfântului Gheorghe pe care a iubit-o atât de mult şi care în onoarea Sfântului Teo- 
dor a primit şi numele de Sikeota. 

Arhid. Ştefan Sfarghie - Sinaxar - Sfântul ierarh Teodor Sicheotul, episcopul 
Anastasiopolei 





Sfântul Teodor a fost din ţara Galatiei, din satul Sicheot, de lângă Ancira (Ankara 
de astăzi), şi a trăit pe vremea împăratului Tiberiu al II-lea (578-582), până în 
vremea împăratului Heraclie (610-641). 


La vârsta de 14 ani, s-a retras într-o peşteră unde a vieţuit mai mulți ani în post şi 
rugăciune. 


La vârsta de 18 ani, episcopul cetăţii Anastasiopolei, Teodosie, l-a sfințit preot. 


A mers la Ierusalim pentru a se închina la Sfintele Locuri, iar când s-a întors în 
patria sa a întemeiat o mănăstire. 


După moartea episcopului Timotei, care a urmat după Teodosie, a fost ales epi- 
scop. 


S-a retras din scaunul de episcop şi s-a statornicit iarăşi în sihăstria lui iubită de la 
Sicheot. 


La chemarea împăratului Mauriciu (582-602), Sfântul Teodor l-a tămăduit de lepră 
pe fiul aceluia. 

S-a mutat în pace la Domnul la 22 aprilie 613. 

Calendar Ortodox - Sfântul ierarh Teodor Sicheotul, episcopul Anastasiopolei 





Originar din Sicheot, de lângă Ancira, Sfântul Teodor a trăit la sfârşitul secolului al 
VI-lea şi începutul secolului al VII-lea. 


La vârsta de 14 ani, cu acordul mamei sale, s-a aşezat într-o peşteră de munte, 
lângă Biserica Sfântul Gheorghe, unde a petrecut mulţi ani în post şi rugăciune. 


La 18 ani, Teodosie, episcopul cetăţii Anastasiopole, l-a hirotonit preot pe monahul 
Teodor. După o vizită în Țara Sfântă, Sfântul Teodor a adunat mulţi ucenici şi a 
întemeiat o mănăstire închinată Sfântului Gheorghe. 


După moartea episcopului Timotei, Teodor, arhimandritul Lavrei Sicheotului, a 
fost ales episcop. Insă, dorind să trăiască în liniştea pustniciei, după zece ani de 
slujire arhicrească, Sfântul Teodor s-a retras din scaunul de episcop şi s-a aşezat la 
Sicheot. 


După ce a mers la Constantinopol, la rugămintea împăratului Mauriciu (582-602), 
şi l-a tămăduit de lepră pe fiul acestuia. 


Sfântul "Teodor s-a mutat la Domnul, în ctitoria sa, în 22 aprilie 613. 

Proloage - Pomenirea prea cuviosului părintelui nostru Teodor Sicheotul, 
episcopul Anastasiopului (4613) 





Luna aprilie în 22 de zile: pomenirea prea cuviosului părintelui nostru Teodor 
Sicheotul, episcopul Anastasiopului (7613) 


Originar din Sicheot, de lângă Ancira, Sfântul Teodor a trăit la sfârşitul secolului al 
VI-lea şi începutul secolului al VII-lea. 


La vârsta de 14 ani, cu acordul mamei sale, s-a aşezat într-o peşteră de munte, 
lângă Biserica Sfântul Gheorghe, unde a petrecut mulţi ani în post şi rugăciune. 

La 18 ani, Teodosie, episcopul cetăţii Anastasiopole, l-a hirotonit preot pe monahul 
Teodor. 


După o vizită în Țara Sfântă, Sfântul Teodor a adunat mulți ucenici şi a întemeiat o 
mănăstire închinată Sfântului Gheorghe. 


După moartea episcopului Timotei, Teodor, arhimandritul Lavrei Sicheotului, a 
fost ales episcop. 


Insă, dorind să trăiască în liniştea pustniciei, după zece ani de slujire arhierească, 
Sfântul Teodor s-a retras din scaunul de episcop şi s-a aşezat la Sicheot. 


După ce a mers la Constantinopol, la rugămintea împăratului Mauriciu (582-602), 
şi l-a tămăduit de lepră pe fiul acestuia, Sfântul Teodor s-a mutat la Domnul, în 
ctitoria sa, în 22 aprilie 613. 

Sfântul Nicolae Velimirovici - Proloagele de la Ohrida - Pomenirea Sfântului 
cuvios Teodor Sicheotul 


Sfintul Nicolae Y elimirov vip 


0, 


lanuaric - lunie 





Acest cuvios Teodor s-a născut în satul Sicheon din Galatia, pentru care pricină s-a 
numit Sicheotul. 


Copil de zece ani fiind, el s-a dat pe sine celor mai aspre posturi şi privegheri, stând 
treaz la rugăciune în toate nopțile, după cum văzuse la bătrânul Ştefan, cel care 
locuia în casa părinților lui. 


Maica lui, Maria, era o văduvă bogată care intenționa să-şi dea fiul la învățătura 
armelor. Dar Sfântul Gheorghe i-a apărut odată în vis şi i-a zis că Teodor era che- 
mat la slujirea Impăratului Cerurilor, iar nu la aceea a împăratului pământesc. 


Sfântul Gheorghe i s-a înfăţişat de multe ori şi tânărului Teodor, fie ca să-l povă- 
țuiască, fie ca să-l salveze şi să-l apere de anumite pericole în spre care diavolii 
deja îl împingeau. 


La Teodor de asemenea însăşi Stăpâna Cerurilor, prea curata de Dumnezeu Născă- 
toarea, nu de puţine ori a venit. 

Căci nevoinţele foarte tânărului Teodor întreceau şi pe cele ale nevoitorilor din 
pustie, care se nevoiau pe atunci în părțile Galatiei. Căci el îşi omora patimile tru- 
pului cu foamea, setea, lanţurile şi privegherea de toată noaptea. El lucra toate 
acestea spre a-şi lega puternic sufletul de dragostea lui Dumnezeu şi spre a-l face 
stăpân desăvârşit al trupului lui. 


La dragostea lui Teodor, Dumnezeu a răspuns cu dumnezeiasca Lui dragoste: EI 1- 
a dăruit putere mare asupra duhurilor rele şi asupra bolilor şi suferințelor omenirii. 
EI a devenit astfel cunoscut în toate părţile ca vindecător minunat al bolilor. 


Din pricina marii sale curăţenii, smerenii şi râvne pentru Dumnezeu, el a fost 
ridicat episcop în Anastasiopolis, în pofida voinţei lui. 


EI a rămas timp de unsprezece ani în scaunul de arhipăstor, după care L-a rugat pe 
Dumnezeu să îl elibereze din această slujire spre a se întoarce din nou la nevoinţele 
dragi lui. 


Cu adevărat, după aceea, el s-a întors la mânăstirea lui unde, la bătrâneţi adânci, el 
şi-a dat sufletul în mâna lui Dumnezeu pentru care cu bucurie şi-a jertfit toată 
viaţa. 


Sfântul cuvios "Teodor Sicheotul a adormit cu pace la începutul împărăției lui He- 
raclie, pe la anul 613 după Hristos. 

TE 


Pocăinţa sinceră şi Sfânta Împărtășanie ne dezleagă din toate lanţurile 


"Dacă vii în biserică şi zici rugăciunea "Doamne 4 
Iisuse Hristoase, Fiul lui Dumnezeu, miluieşte-mă 

pe mine păcătosul”, cu toată inima, de câte ori ai 

suspinat după numele lui lisus, de atâtea ori te-ai 

împărtăşit, ca şi cel ce a luat cu 

lingurița Sfintele Taine" 


Părintele Arhimandrit Ilie Cleop tă i (pn 
(1912 - 1998) e A A 





Cuviosul Teodor Sicheotul (secolele VI-VII) se trăgea dintr-o familie din satul 
Sichea din Anastasiupol, cea mai mare eparhie a Anghirei. Era copilul din flori al 
unei femei uşuratice, însă aceasta nu a împiedicat pe Dumnezeu să-l facă sălaş al 
Său şi cinstit arhiereu. 


Până la urmă, iubitorul de linişte Teodor a părăsit cu binecuvântare episcopia şi s-a 
dăruit întru totul ascezei. 


seste 
Cândva a trecut pe la chilia lui un condamnat numit Gheorghe cu paznicii lui, ca să 
ceară binecuvântarea lui. Soldaţii l-au rugat pe cuvios să-l povăţuiască pe Gheor- 
ghe. 


Intr-adevăr, cuviosul l-a spovedit, iar acel condamnat, cu ochii plini de lacrimi, a 
cerut a se împărtăşi. 


- Dezlegaţi-l din lanţurile lui pentru a-l putea împărtăşi, s-a rugat cuviosul de sol- 
dați. 


- Nu avem curajul, părinte, pentru că este puternic, şi dacă va vrea să facă un lucru 
nebunesc, nu-l vom putea opri, au motivat aceştia. 

Atunci, de Dumnezeu purtătorul Teodor, a luat în mâini Sfântul Potir, a ridicat 
ochii săi către cer şi s-a rugat. In acelaşi moment, lanţurile s-au desfăcut şi au căzut 
cu zgomot. Soldaţii s-au speriat şi au alergat să încuie uşile. 


- Nu vă fie frică!, i-a liniştit cuviosul. Cunosc îndreptarea lui. Nu va face nimic rău. 


Astfel, l-a împărtăşit pe comandant şi apoi a dat tuturor să mănânce. După masă, 
soldaţii i-au pus din nou lanţurile şi şi-au continuat drumul. 


(Minuni şi descoperiri din timpul Sfintei Liturghii, Editura Egumeniţa, 2000, pp. 
21-22) 

orthodoxwiki - Sfântul Teodor Sicheotul 





Cel întru sfinți părintele nostru Teodor Sicheotul, episcop de Anastasiopolis, a trăit 
în secolul al VI-lea şi încă din tinereţe a trăit în pustnicie, nevoindu-se în numele 
Domnului. S-a bucurat de un mare renume şi a fost cinstit ca un sfânt de pe când 
era încă în viață. Sfântul Teodor a trecut la Domnul în anul 613. Prăznuirea lui în 
Biserica Ortodoxă se face la data de 22 aprilie. 


Viaţa 


Sfântul Teodor s-a născut în satul Sicheot din Galatia (în Asia mică). Pe când se 
afla încă în pântecele maicii sale, aceasta a avut o vedenie în care i s-a descoperit 
că fiul ei avea să fie dăruit cu har de la Dumnezeu. Ea îşi dorea ca fiul ei să devină 
ostaş, astfel că atunci când acesta a împlinit şase ani, 1-a dăruit o cingătoare de aur 
amintindu-i de dorinţa ei, însă Sfântul mare mucenic Gheorghe, purtătorul de 
Biruinţă 1 s-a arătat, cerându-i să-și lase fiul să slujească lui Dumnezeu când avea 
să crească. 


La şcoală, copilul Teodor era foarte silitor și cuminte şi nu se lua niciodată la 
ceartă cu ceilalți copil. 

Incă de la vârsta de opt ani, a căutat să îl imite în nevoinţă pe Ştefan, un călugăr 
îmbunătăţit care trăia în casa lor, astfel că, în Postul mare, cu voia mamei sale, 
sfântul nu mânca la cină altceva decât câte puţină pâine. 


La vârsta de zece ani, băiatul se îmbolnăvește de moarte. Familia lui l-a adus 
atunci la biserica Sfântului loan Botezătorul. Două picături de apă s-au scurs de pe 
icoana Mântuitorului din turla bisericii, iar acestea l-au vindecat. 


Curând după aceasta, tot cu voia mamei sale, sfântul a găsit alinare și singurătatea 
pe care şi-o dorea ducându-se în timpul nopții în biserica Sfântului mare mucenic 
Gheorghe. Râvna sfântului era atât de statornică încât mai mulți membri ai familiei 
sale au început să îi urmeze în unele din nevoinţele sale. 


Nevoinţele Sfântului Teodor au devenit din ce în ce mai aspre după ce, la vârsta de 
doisprezece ani, Hristos i s-a arătat sfântului în vis, zicându-i că acestea îl vor duce 
la mare şi veşnica bucurie în Impărăia Cerurilor. 


Tânărul sfânt făcea multe şi mari lucrări cu puterea Domnului care lucra prin el. 
Rugându-se el, Dumnezeu a trimis ploaie într-o regiune care suferea mult de 
secetă. 


La vârsta de paisprezece ani, Sfântul Teodor a plecat din casa părinților săi, 
mutându-se aproape de biserica Sfântului mare mucenic Gheorghe, ca să-și con- 
tinue nevoinţele în singurătate. 


A primit darul vindecării în acea vreme şi l-a vindecat şi pe un tânăr îndrăcit. 


Din râvnă şi iubire de Dumnezeu s-a nevoit trăind vreme de doi ani într-o peșteră, 
trăind doar cu puţină pâine şi apă pe care i le aducea un diacon, respirând doar 
printr-o mică deschizătură în peşteră. Sfântul aproape a murit din pricina asprimii 
vieții în peşteră, dar şi-a revenit după ce a fost a scos afară de acolo. 


Aflând despre evlavia tânărului, episcopul locului, Teodosie I-a hirotonit preot pe 
Sfântul Teodor atunci când acesta avea doar șaptesprezece ani, iar mai târziu el a 
fost tuns şi în monahism la Ierusalim. 


Intorcându-se în locurile sale natale, sfântul a continuat să trăiască în apropierea 
Bisericii Sfântului Gheorghe, vindecând pe mulți de diferite boli, propovăduind 
Cuvântul lui Dumnezeu, înconjurat de monahi care voiau să înveţe din înţele- 


kk hkkhkhkkrhkhkhkhkhkhhkikhkhkikhikiki 


Xe Xe e e Xe De Xe e e Xe e e Xe De De e e e e e e De e e e e e e e e e XX 


kkkkkkkhkhkhkhkikhkkhrhkhkhhkikrhkihkikihyik 


XP Xp e Xe Xe De Xe e e Xe e e Xe e De e e e e e e e e e e e e e e e XX 


pciunea lui şi să-i urmeze practicile ascetice. Sfântul a reuşit să-şi convingă și 
familia să îmbrățișeze viața monahală. 


Pe măsură ce înainta în vârstă, Sfântul Teodor şi-a înmulţit nevoinţele ascetice. De 
la Sfintele Paşti și până la Nașterea Domnului, sfântul a trăit într-o cușcă de fier 
atârnată de o stâncă, fiind ferecat cu lanţuri grele şi cu o platoşă de oţel. Altă dată 
s-a închis într-o peşteră de la Botezul Domnului şi până la Paşti, ieșind doar 
sâmbăta şi duminica pentru a propovădui cuvântul Domnului. 


Pentru viaţa lui sfântă şi pentru nevoinţele lui, sfântul a vindecat pe mulți bolnavi 
şi îndrăciţi, iar fiarele sălbatice se îmblânzeau în preajma lui, mâncându-i din 
palmă. 


Din pricina numărului mare de monahi adunaţi în jurul său, sfântul a fost nevoit să 
construiască o Biserică mare pentru aceştia. 


Tot în acea vreme, moare episcopul din apropiata cetate Anastasiopolis, iar cetă- 
țenii oraşului cer ca Sfântul Teodor să le fie episcop. Lucrând cu mare râvnă pentru 
bunăstarea Bisericii ca episcop al cetăţii, el nu se bucura de cinstea ce i se aducea 
şi de viaţa în mijlocul cetăţii, dorindu-și să se întoarcă la nevoinţele sale pust- 
niceşti. În cele din urmă i s-a îngăduit să-și părăsească îndatoririle de episcop 
pentru a se întoarce la slujirea din mănăstirea sa. 


Sfântul Teodor a proorocit că Biserica avea să aibă de înfruntat mișcarea icono- 
clastă. 


Dezvăluind aceasta patriarhului Toma al Constantinopolului, sfințitul patriarh i-a 
cerut Sfântului Teodor să se roage ca el să moară mai curând, ca să nu apuce acele 
vremuri. Patriarhul Toma a trecut la Domnul în anul 610, cu rugăciunile sfântului, 
iar la scurtă vreme sfântul l-a urmat. 

Wikipedia - Capela Sfântul Teodor Sicheotul din Stânceșşti 





Capela *' Sfântul Teodor Sicheotul” (Capela Callimachi) din Stâncești 


Capela " Sfântul Teodor Sicheotul" (Capela Callimachi) din Stânceşti este o capelă 
ortodoxă ctitorită în anul 1837 de vornicul Alexandru Callimachi în satul Stânceșşti 
din comuna Mihai Eminescu (judeţul Botoşani). Iniţial a îndeplinit rolul de capelă 
privată a familiei princiare Callimachi. Ea se află pe un loc mai ridicat din partea 
de nord a satului Stâncești. 


Capela " Sfântul "Teodor" - Calimachi din Stâncești a fost inclusă pe Lista monu- 
mentelor istorice din judeţul Botoșani din anul 2015 la numărul 242, având codul 
de clasificare BT-II-m-B-02011. ! 


Istoricul familiei Callimachi 


În anul 1729, Teodor Călmaşul, vornic de Câmpulung, a cumpărat moşia de la 
Stânceşti de la Dumitrache Stroici pentru suma de 150 de lei. La sfârșitul secolului 
al XVIII-lea, Maria Callimachi, văduva banului Dimitrie (Dumitrașcu) Callimachi 
(1705-1758), a început construirea conacului din Stâncești, care a fost finalizat de 
fiul ei, paharnicul loan Callimachi (1750-1786). 


Acest lucru este precizat în testamentul ei din S$ martie 1794: "Iar fiului meu 


lanachi i-am dat moşia Stânceşti, baştina tătâne-său. lar casele dintâiu au fost 
făcute cu osteneala şi cheltuiala mea, iar pe urmă le-au făcut lanachi, cu cheltuiala 


1 Lista monumentelor istorice din județul Botoșani din anul 2015 

: 2 as e : : : 
şi osteneala sa”. “ Tot ea a construit în anul 1777 şi biserica din lemn a satului, cu 


hramul „Adormirea Maicii Domnului”. 


Vornicul Alexandru Callimachi (1781-1837), fiul lui loan Callimachi şi al Ruxan- 
drei Catargi, a moştenit moşia. EI a îndeplinit funcțiile de căminar (1803), apoi 
vornic de Botoşani (1809), agă (1813), postelnic (1816-1817) şi vornic al Ţării de 
Sus (1820, 1827, 1834). E1 s-a căsătorit în 1801 cu Elena Conachi, fiica vornicului 
Gavril Conachi, cu care a avut doi copii: Xenofon (1801-1820) şi Ruxandra (1808 
- 1 mai 1892). După moartea prematură a soției, vornicul Alecu Callimachi s-a 
recăsătorit în 1834 cu Maria Cuza (?-1843), sora tatălui lui Alexandru loan Cuza, 
cu care va mai avea doi copii: Teodor (1836-1894) şi Smaranda Emma (1838- 
1933). 


Vornicul Alexandru (Alecu) Callimachi a apelat la arhitecți italieni pentru 
construirea unui conac nou, în stil neoclasic. La rugămintea mamei sale, Ruxandra, 
el a construit pe moșia sa o capelă, având şi un cavou pentru înmormântarea 
membrilor familiei. Capela se afla în apropierea conacului, care a fost distrus 
ulterior. Construcţia capelei a fost finalizată în anul 1837. Vornicul Alexandru 
Callimachi a murit în august 1837, la moșia sa din Stâncești, şi a fost înmormântat 
în pronaosul capelei. 


Cei doi copii din căsătoria vornicului Alecu cu Maria Cuza, Teodor şi Smaranda, 
au fost crescuți de Ruxandra Rosetti-Roznovanu (1808-1892), sora lor vitregă. 
Teodor Callimachi a studiat la Facultatea de Drept din Paris. În anul 1859, după 
alegerea ca domnitor a lui Alexandru loan Cuza (vărul său primar), el a fost numit 
ca secretar al agenției diplomatice de la Istanbul, unde va conlucra cu Costache 
Negri pentru obţinerea firmanului de confirmare a dublei alegeri ca domnitor a lui 
Alexandru loan Cuza. În iulie 1863, Teodor Callimachi a fost numit agent 
diplomatic al Principatelor Unite ale Moldovei şi Munteniei la Belgrad (Serbia), 
îndeplinind această funcție până în februarie 1866. 


După abdicarea lui Cuza, Teodor Callimachi s-a retras la conacul din Stânceşti. El 
a renovat conacul în stil neogotic, construind noi clădiri pe moşia sa. Acolo a 
constituit una dintre cele mai valoroase biblioteci din Moldova secolului al XIX- 
lea. În acea bibliotecă se aflau multe cărţi rare, printre care și un Codex Callimachi, 


* Narcis Dorin lon - "Conacul Callimachi din Stâncești (VI)”, în ziarul "Azi”, nr. 4421, 14 august 
2007. 

ediție princeps a primului cod de legi din Moldova făcut de domnitorul Scarlat 
Callimachi în anul 1817. ? 

Teodor Callimachi s-a căsătorit la 9 mai 1865, la Dorohoi, cu Zenaida Moruzi 
(1840-1909), fiica Pulcheriei Rosetti-Răducanu şi a lui Alexandru C. Moruzi 
(1805-1873). Cei doi au avut împreună cinci copii, trei fete: Ralu (1867-9), 
Zenaida (1870-1899) şi Smaranda (1871-?) şi doi băieţi: Alexandru (1866-1918) şi 
Ioan (1880-1940). Teodor Callimachi a murit la 7 aprilie 1894, fiind înmormântat 
în capela din Stâncești. 


După moartea lui Teodor Callimachi, de moşia din Stânceşti s-a ocupat văduva sa, 
Zenaida. În anul 1900, prinţesa Zenaida Callimachi a restaurat capela, pe cheltuiala 
sa. Tot ea a construit și întreţinut şcoala din sat. În timpul Răscoalei din 1907, 
conacul din Stânceşti a scăpat neatins ca urmare a respectului de care se bucura 
stăpâna moşiei. A murit la 25 ianuarie 1909 şi a fost înmormântată în cripta 
capelei, alături de soţul şi fiica ei, Zenaida. 


Proprietar al moşiei a devenit Alexandru Callimachi (1866-1918), care se căsă- 
torise la 1 iulie 1890 cu Maria Vernescu. Ei au avut doi copii: Teodora (1895-?) şi 
Scarlat (1896-1975). Familia sa a locuit la Bucureşti, într-o vilă în stil elveţian de 
pe strada Batiştei nr. 31. Între anii 1916-1920, principesa Ralu Callimachi l-a 
găzduit pe tânărul teolog Dumitru Cornilescu (1891-1975) la conacul din Stânceșşti, 
unde acesta a realizat o nouă traducere a Bibliei în limba română. Traducerea a fost 


ee ie IAN 


A Po | 
testante din România. 


Alexandru Callimachi a murit în 1918, fiind înmormântat şi el în cripta capelei din 
Stânceşti. După moartea acestuia, moşia din Stânceşti a intrat în proprietatea 
fratelui său mai mic, loan (Jean) Callimachi (13 mai 1880 - 1 iulie 1940). Ultima 
proprietară a conacului a fost Roxana Zenaida "Pussy" Callimachi (1918-1978), 
fiica lui loan Callimachi. 


După instaurarea regimului comunist, conacul familiei Callimachi a fost demolat. 
Deşi principele Scarlat Callimachi (1896-1975) - scriitor, fiul lui Alexandru 
Callimachi - era apropiat mişcării socialiste, familia sa a suferit frecvent percheziții 
din partea organelor de miliție şi de securitate. Au fost confiscate obiecte de artă. 


* Drd. Narcis Dorin lon - "Elitele şi arhitectura rezidenţială în Ţările Române (sec. XIX-XX)". 
Rezumat al tezei de doctorat elaborată sub coordonarea științifică a prof. univ. dr. loan Opriş şi 
susținută în anul 2006 la Universitatea "Valahia" din Târgoviște, p. 16-19. 

* Traduceri ale Bibliei în limba română 

Capela din Stâncești 


Vornicul Alexandru (Alecu) Callimachi a apelat la arhitecți italieni pentru 
construirea unui conac nou, în stil neoclasic. Prin testamentul redactat în mai 1813 
al mamei sale, Ruxandra, fiica vel logofătului Constantin Catargi şi soția lui loan 
Callimachi, i se impunea lui Alecu Callimachi ca din veniturile rezultate din 
exploatarea moşiei să construiască o capelă „spre pomenirea mea şi a răposatului 
meu soț şi a tot neamului nostru din satul Stânceşti unde se prăznuieşte hramul 
Adormirea Maicii Domnului şi unde sunt îngropaţi răposaţii tatăl şi bunicul său”. 


Vornicul Alexandru Callimachi a îndeplinit voința mamei sale Ruxandra și a 
construit pe moşia sa o capelă, având şi un cavou pentru înmormântarea membrilor 
familiei. Capela se afla în apropierea conacului, care a fost distrus ulterior. 
Construcţia capelei a fost finalizată în anul 1837, după cum se poate citi în pisania 
scrisă cu litere chirilice aurite în pridvorul bisericii. Vornicul Alexandru 
Callimachi a murit în august 1837, la moșia sa din Stâncești, şi a fost înmormântat 
în pronaosul capelei. ? 


În anul 1900, prinţesa Zenaida Callimachi a restaurat capela, pe cheltuiala sa. Cu 
acest prilej, au fost pictaţi pereţii interiori de către un pictor necunoscut. Până în 
anul 1945, în jurul capelei se aflau clădirile, parcul şi grădina de pomi, proprietatea 
familiei Callimachi. După acel an, ca urmare a deposedării de cea mai mare parte a 
proprietatea Mitropoliei Moldovei. Prin Ordinul nr. 5885/1950, Mitropolia de la 
laşi a trecut capela în administrarea Parohiei Stânceşti. € 


În anul 2004, principele Dimitrie Callimachi (n. 1927) a donat capela şi terenul 
înconjurător către Protopopiatul Botoşani și, prin intermediul Protopopiatului, 
Parohiei din Stânceşti. Atunci, cei doi au făcut o donaţie personală de 100 milioane 
de lei vechi (10.000 lei noi). 


În decursul timpului, clădirea a suferit unele degradări ca urmare a seismelor 
repetate, a lipsei de întreţinere, a îmbătrânirii materialelor (cărămizi, mortar, lemn), 
a surplusului de umiditate la şarpantă și a pătrunderii apei între zidăria de cărămidă 
şi tencuială. S-au produs fisuri verticale în soclu, în fundații şi în parapeții golurilor 
de fereastră şi o fisură longitudinală mediană care străbate întreaga capelă: altar, 


“abc d e Smaranda Nour, Coloman Szalontay, Mihai Petre - "Capela familiei Callimachi. 


Comportarea în timp", în vol. "Monumentul", VI (Ed. Trinitas, laşi, 2005). 
* Protopopiatul Botoşani - Parohia Stânceşti 

naos - din colţurile uşilor şi pronaos, precumn şi putrezirea lemnului şi des- 
prinderea tavanelor. În urma expertizei efectuate de specialişti s-au propus urmă- 
toarele măsuri de intervenţie: consolidarea fundațiilor, continuizarea pereților 
portanţi ai bisericii prin legarea fisurilor cu scoabe şi injectarea lor, realizarea unei 
centuri din beton armat de coronament, repararea sau refacerea integrală a 
şarpantei din lemn, inclusiv scheletul cupolei, repararea trotuarelor şi a sistemelor 
de îndepărtare a apelor pluviale de clădire. [5] 


La 18 iunie 2007, principele Dimitrie Callimachi a semnat un contract pentru 
efectuarea de lucrări de reparaţie a capelei din Stânceşti. El a donat suma de peste 
113.000 lei. În perioada iulie - octombrie 2007 s-au desfăşurat lucrări de conso- 
lidare şi restaurare a capelei: montarea hidroizolaţiei, refacerea trotuarelor, 
restaurarea icoanelor din interior etc. Ulterior, tot cu sprijinul familiei Callimachi, 
s-a restaurat pictura interioară, catapeteasma și piesele de mobilier, s-a construit o 
clopotniţă şi un gard împrejmuitor. La acea vreme, principele Dimitrie Callimachi 
a insistat în direcția scurtării termenelor având în vedere şi vârsta înaintată a sa, 
dorind ca să se poată săvârşi din nou slujbe religioase în capelă. 7 Aceste lucrări au 
fost supervizate de arhitectul Mihai Mihăilescu, originar din satul Stânceşti. 


Menţionăm că, în perioada de consolidare şi refacere a picturii, lucrările au fost 
supravegheate de către preotul paroh Ionuţ Scânteie, care s-a implicat trup şi suflet, 
precum şi locuitorii din Stânceşti care au făcut mici donaţii şi au asigurat necesarul 
de hrană caldă în fiecare zi.Capela a fost sfinţită în vara anului 2013. 


Necropolă 


Capela Sfântul Teodor Sicheotul din Stânceşti a avut funcțiunea de necropolă a 
familiei Callimachi, aici aflându-se 14 cripte, din care numai 8 sunt ocupate, patru 
dintre ele având pietre funerare de marmură albă, sculptate, iar două fiind de bronz. 


În pronaosul capelei din Stâncești sunt înmormântați, sub o placă de marmură 
neagră, următorii membri ai familiei Callimachi: banul Dimitrie Callimachi (1705- 
1758) şi soția sa Maria, născută Sturdza; paharnicul loan Callimachi (1750-1786) 
şi soția sa Ruxandra, născută Catargi; vornicul Alexandru Callimachi (1781-1837) 
împreună cu soțiile sale Elena, născută Conachi şi Maria, născută Cuza. În subsolul 
capelei din Stâncești este un cavou unde sunt înmormântați urmașii lor: Teodor 


” Donaţii din partea familiei princiare Callimachi pentru reparația capelei din Stânceşti, 23 
iunie 2007, R. Căjvăneanu, Ziarul Lumina, accesat la 16 iunie 2013 

Callimachi (4 ianuarie 1836 - 7 aprilie 1894), soția sa Zenaida Moruzi, principesă 
Callimachi (16 iulie 1840 - 25 ianuarie 1909) şi doi dintre copiii lor: principele 
Alexandru Callimachi (12 iunie 1866 - 1918) şi Zenaida, contesă de Roma, născută 
Callimachi (2 aprilie 1870 - 1 noiembrie 1899). 


Arhitectura 
Capela este construită din cărămidă, pe temelie de piatră aparentă, având în jur un 
trotuar din dale de beton. Edificiul are o formă rotundă (de cruce bizantină), cu un 
pronaos de formă dreptunghiulară (spre apus) şi coborârea în cavou semi- 
poligonală, un naos torund surmontat de o cupolă rotundă şi un altar cu o absidă de 
formă semicirculară spre răsărit. 


Clădirea are perimetrul circumscris în plan unui dreptunghi cu laturile de 21,80 x 
11,20 m. Acoperişul bisericii este de formă bizantină, cu o învelitoare din tablă 
zincată. Edificiul are înălțimea până la coronament de 6,45 m şi până la coamă de 
8,80 m, iar cota superioară a cupolei de peste naos este + 11,20 m. [5] 


Biserica este compartimentată în trei încăperi: pronaos, naos şi altar. Intrarea se 
face prin partea de apus. Pronaosul are formă dreptunghiulară şi un tavan drept; el 
este luminat de o fereastră dreaptă. Din pronaos se coboară în cavou printr-o 
deschidere de formă (poligonală) trapezoidală. Peretele superior al cavoului are 
grosimea de 70 cm. Între pronaos şi naos se află un perete cu grosimea de 70 cm. 


Naosul are formă rotundă, cu lungimea interioară de 7,35 m și lăţimea interioară de 
8,80 m. Pereţii naosului au grosimea de 1,40 m. EI este luminat de două ferestre cu 
vitralii şi are deasupra o cupolă din lemn de formă semisferică, susținută de un 
schelet rotund realizat din coaste din lemn şi meridiane din şipci și tencuială pe 
stufit. Altarul are o formă semicirculară cu raza de 2,50 m (la interior); el are un 
tavan în formă de segment de cerc cu raza de 3,80 m. Peretele altarului are 
grosimea de 0,70 m. [5] 


Iconografie 


Pereţii interiori ai bisericii au fost zugrăviți şi pictați în anul 1900 de către un pictor 
necunoscut. 


La intrarea în pronaos, într-o nişă aflată deasupra uşii, este zugrăvită în ulei icoana 
„ Sfântul Teodor Sicheotul” (hramul bisericii) şi pisania în care se menţionează 
restaurării bisericii. Partea de sus a pereţilor este zugrăvită în ulei cu chenare 
artistice decorative. 

Pe bolta naosului sunt pictați cei patru evangheliști (în medalioane) și Cina cea de 
taină, pe frontalul de deasupra catapetesmei. Catapeteasma este alcătuită din şase 
registre iconografice, icoanele fiind pictate în stilul Renaşterii cu frumoase 
ornamente aurite. Pereţii şi bolta altarului sunt zugrăviți cu chenare şi motive 
lucrate în mod artistic. [5] 


Imagini - Capela "'Sfântul Teodor Sicheotul" 





XP Xp e Xe Xe De Xe e e Xe e e Xe e De e Xe De e e e e e E e e e e Xe e e XX 
Xe Xe e e Xe De Xe e e Xe e e e De De e e e e e e De e e e e e e e e e XX 


khkikhkkhkhkkrhkhkhkhkhkhhkikhkhkikhikiki 


khkkhkkhkkhkhkhkkhkkhkkhkikhkikhkikhkikihihkyik 





Latura Sudică 





Capela văzută dinspre nord-vest 

Sursa: 
https://ro.wikipedia.org/wiki/Capela Sf%C3% A?2ntul Teodor Sicheotul din _St% C3% A2 

Sfântul Teodor Sicheotul, episcopul Anastasiopolei și Sfântul apostol Natanael 

PEODOR SICHCONYVIs 





Troparul Sfântului lerarh 
Teodor Sicheotul, 
Episcopul Anastasiopaolei 


22 Aprilie - Glasul 2 


Cunoscut fiind din scutece 
sfinţit şi arătându-te plin de 
haruri, ai luminat lumea cu 
minunile şi mulțimile 
demonilor ai alungat, 
lucrătorule de sfinţenie 
Părinte lerarhe Teodor. Ri ia) 
Pentru aceasta roagă-te 
Domnului pentru noi. Bz 








Bucură-te, Sfinte ierarh Teodor Sicheotul! 


